Nepoznate lokacije novih kamera za nadzor | Kaleidoskop\nNepoznate lokacije novih kamera za nadzor\nSvi dokumenti o javnoj nabavci opreme za video nadzor u Beogradu zaštićeni su stepenom tajnosti “Poverljivo”, dok informacije o novom sistemu za prepoznavanje lica i tablica vozila moraju biti uskraćene, navodi se u odgovoru Ministarstva unutrašnjih poslova kojim je odbijen zahtev SHARE Fondacije za pristup informacijama od javnog značaja, saopšteno je iz ove Fondacije.\nPočetkom godine, ministar unutrašnjih poslova i direktor policije najavili su za naredne dve godine postupnu primenu kamera nove generacije koje koriste softver za prepoznavanje lica i registarskih tablica, uz napomenu da je reč o hiljadu kamera na 800 lokacija u Beogradu. Ministar Nebojša Stefanović je rekao da će se kamerama “postepeno opremati i patrolna vozila kao i policajci na ulici”, dok će se mreža kamera potom širiti i na autoput i magistralne puteve. Direktor policije Vladimir Rebić je prilikom gostovanja na RTS-u naveo da je “u završnoj fazi uspostavljanje funkcionalnosti prepoznavanja lica”, kao i da su buduće lokacije stacionarnih kamera već poznate te da je pre odabira lokacija “izrađeno značajno ispitivanje i analiza događanja, pre svega krivičnih dela na teritoriji grada Beograda”.\nLokacije kamera – “poverljivo”\nSHARE Fondacija je na osnovu Zakona o pristupu infomacijama od javnog značaja zatražila informacije o lokacijama stacionarnih kamera, uključujući i analizu na osnovu koje su one odabrane, kao i detalje o javnoj nabavci i relevantnim procedurama.\nU zvaničnim odgovorima MUP, navodi se da su svi dokumenti u vezi sa javnom nabavkom video opreme zaštićeni stepenom tajnosti “poverljivo”, dok tražene informacije o lokacijama i analizi nisu sadržane ni u jednom dokumentu, odnosno nosaču informacija, što je zakonski preduslov za ostvarivanje pristupa informaciji od javnog značaja. Na pitanje SHARE Fondacije o proceni uticaja obrade na zaštitu podatka o ličnosti, MUP je odgovorio da još nije počela primena novog Zakona o zaštiti podataka o ličnosti, uz objašnjenje da su evidencije i obrada podataka o ličnosti sa video-nadzora regulisani Zakonom o evidencijama i obradi podataka u oblasti unutrašnjih poslova.\nS obzirom na to da odgovori ovlašćenog lica MUP direktno protivreče izjavama ministra i direktora policije, nedoumicu je potrebno razjasniti bez odlaganja, imajući u vidu da je reč o temeljnom ljudskom pravu i Ustavom i zakonima garantovanim slobodama građana.\nHuawei kao partner policije\nSHARE Fondacija je tražila i infomacije o javnoj nabavci opreme i softvera koji bi se koristili za video nadzor. Kako se navodi u odgovoru, MUP je sa kompanijom Huawei 2011. godine započeo razgovore o mogućnostima i unapređenjima informacionog i telekomunikacionog sistema kroz izradu rešenja za povećanje opšte bezbednosti građana kroz projekat “Sigurno društvo”, pod okriljem prethodno zaključenog Sporazuma o ekonomskoj i tehničkoj saradnji u oblasti infrastrukture između vlada Republike Srbije i Narodne Republike Kine potpisanog u Pekingu 2009. godine.\nDalje, MUP navodi da je 2014. godine zaključen Memorandum o razumevanju sa kompanijom Huawei koji se odnosi na korake koje je neophodno preduzeti u pogledu realizacije projekta “Sigurno društvo”. Na osnovu sporazuma i memoranduma o razumevanju, MUP je 2017. godine zaključio Sporazum o strateškom partnerstvu za uvođenje eLTE tehnologija i rešenja za “bezbedan grad” u sistemima javne bezbednosti sa kompanijom Huawei. Vlada Republike Srbije je zaključkom dala saglasnost na ovaj sporazum, kako bi Ministarstvo unutrašnjih poslova moglo da preuzme obaveze po ugovoru koji se odnosi na izdatke i nabavku sistema video nadzora po osnovu kapitalnog projekta “Video nadzor u saobraćaju – faza II”, dodaje se u odgovoru.\nIntruzivne tehnologije u “nebranom grožđu”\nPodsećamo, u Srbiji je stupio na snagu novi Zakon o zaštiti podataka o ličnosti koji u najvećoj meri usvaja standarde nove evropske regulative ove oblasti, dok istovremeno propušta da uredi i bliže definiše niz zaštitnih instrumenata i mehanizama primene Zakona. Takođe, do danas nije pokrenut proces izrade zakona koji bi uredio oblast video-nadzora u javnom prostoru.\nSoftver koji se primenjuje u identifikaciji lica poslednje je u nizu tehnoloških dostignuća koje teško zadiru u prava i slobode građana i predstavlja važnu temu javne diskusije u demokratijama širom sveta. Kineska kompanija Huawei je poslednjih godina suočena sa optužbama SAD i pojedinih evropskih zemalja za industrijsku i političku špijunažu u saradnji sa kineskim vlastima.\nU narednom periodu, neophodno je utvrditi koja je tačno oprema za video nadzor u pitanju, gde i na koji način će se obrađivati podaci o ličnosti, kao i da li je procena uticaja na zaštitu podataka o ličnosti sprovedena na adekvatan način.\nDanas je stigla i informacija od Poverenika za informacije od javnog značaja i zaštitu podataka o ličnosti koji je proveo je postupak nadzora u vezi sa postavljanjem video kamera. On je utvrdio da policija ima ovlašćenja da nadzire i snima javno mesto, radi obavljanja policijskih poslova u skladu sa propisom o evidenciji i obradi podataka u oblasti unutrašnjih poslova.


Otpočeo šesti gasto-vinski festival Winterfest na Kopaoniku – Winterfest – SKI & WINE Festival\nSinoć je na Kopaoniku, u hotelu „Grand“, zvanično počeo VI Winterfest Ski&Wine Festival, trodnevna konferencija uz Salon vina i gastronomije. Niske zimske temperature nisu omele dolazak izlagača, učesnika i gostiju festivala, već naprotiv, ceo događaj pretvorile u zimsku bajku.\n– Imamo izlagače iz svih krajeva Srbiji, koji su došli da se predstave u najsprestižnijoj destinaciji u našoj zemlji, neposredno pred održavanje XXV Kopaonik biznis foruma. Iz tog razloga Salon vina i gastronomije ove godine se održava u prostoru restaurant&pizzeria „Garden“ Hotela „Grand“, koji se, s obzirom na broj posetioca neposredno po otvaranju, pokazao pravim mestom za ovaj događaj – izjavila je gospođa Jadranka Beljan Balaban, ispred Udruženja Interfest.\nNa ukusno uređenim štandovima svako veče od 20:00 do 22:00 časa priliku da se predstave, osim vinara, imaće raznovrsni gastronimski brendovi, Sremski i Petrovački kulem, Sjenički sir, Pirotki kačkavalj, Jazački Friški, Čuruški sir porodice Radišić; Srećna koza, Peglana kobasica Pirotska… Pripremljen je i vrlo kvalitetan dnevni program. U petak, u prepodnevnim časovima biće održan stručni panel na temu tržišnog pozicioniranja naših prizvođača: „Slatko i slano, domaće i strano“. Učesnici panela, pokrajinski sekretar za poljoprivredu, gospodin Vuk Radojević, pomoćnik ministra u sektoru za ruralni razvoj, gospodin Zoran Janjatović, predstavnici Privredne komore Srbije (PKS) i Privredne komore Vojvodine (PKV), govoriće o načinama na koji pomoći našim proizvođačima i šta učiniti da bi bili konkurentniji na tržište i bolje plasirali svoje proizvode.\nU popodnevnim časovima biće organizovane radionice sa degustacijama. Na prvoj će biti predstavljen vinski put Fruške gore, simulacija načina na koji vinari dočekuju svoje goste. Tako će na čas, na Kopaonik biti izmeštene vinarije „Vinum“, „Veselinović – Benišek“, „Institut za vinogradarstvo iz Sremskih Karlovaca“, a gosti će moći da probaju i druga vina iz vinarija koje nisu prisutne, ali su poslale svoja vina.\nZa subotu je predviđen stručni panel na temu „Spakovati je lako, da li znaš kako?“, kao jedno od bitnih pitanja stvaranja i plasiranja brenda. Neki od proizvođača su razumele važnost adekvatnog pakovanja i koriste usluge vrhunskih dizajnerskih kuća. Drugi su na samom početku i potrebna im je edukacija što je to prava ambalaža, kako ona treba da izgleda i kako utiče na plasman proizvoda.\nČlan veća za privredu, Milorad Radojević, će pokušati da odgovori na pitanje šta je to što jedan grad, u ovom slučaju Novi Sad, može da učini kako bi se domaći proizvodi bolje plasirali i došli do korisnika. Do sada, Grad je pomogao u procesu zaštite geografskog porekla proizvoda: Fruškogoriski lipov med, Futoški kupus i Begečka šargarepa, stvaranju Udruženja organskih proizvođača, raznim merama i akcijama uticao na bolju saradnju proizvođača sa ugostiteljima i predškoslim ustanovama, te organizacijom manifestacija na nivou grada.\nPredstavnici „Vrtlara“ će govoriti o svom iskustvu, kao primeru dobre prakse, koji su za kratko vreme, od „Winterfesta do Winterfesta“ uspeli da od porodičnog gazdinstva izrastu u firmu koja svoje proizvode plasira na ino tržišta.\nU subotu, u poslepodnevnim časovima somelijer Nemanja Papić iz Udruženja somelijera Srbije je pripremio radionicu na temu uparivanja vina i sireva, izloženih na Salonu vina i gastronomije. Takođe, prisutni će imati priliku da se upoznaju kako se kotiraju srpska vina na vinskim kartama prestižnih svetskih restorana.\nOrganizatori festivala koji će se održati od četvrtka, 01. do nedelje 04. marta je Udruženje „Interfest“ uz saradnju sa MK Mountain Resort-om.\n@flipkart @flipkartsupport Book Mi tv and received VU tv what a Big Billion Say 2021 #Flipkart #BigBillionDays #flipkartsupport259 days ago


obuka za nezaposlene : Južne vesti\nZavršena obuka krojenja i šivenja za nezaposlene u Prokuplju\n14:30, 30. 1. 2020.\nUkupno 250 časova praktične i teoretske obuke prošlo je 5 osoba sa invaliditetom koje su bile na evidenciji prokupačke Filijale Nacionalne službe za zapošljavanje, tokom osposobljavanja za posao krojenja i šivenja. Po završetku obuke, izvršena je provera znanja, a oni koja su prošli obuku, dobiće sertifikat kako bi lakše došli do posla ili pokrenuli sopstvenu firmu.\nGrad Vranje finansira obuku za buduće radnike dva preduzeća\n08:26, 15. 11. 2019.\nIz budžeta Grada Vranja finansiraće se troškovi obuke 60 budućih radnika dva preduzeća u Vranju. Obuka za nezaposlene sa liste vranjske Nacionalne službe za zapošljavanje trajaće 60 dana, a Ugovor o realizaciji programa obuke je na zahtev poslodavca u 2019. godini. Svakom od radnika, Grad će za tokom trajanja obuke uplaćivati po 14.000 dinara, kao i troškove prevoza.\nU Prokuplju počinje obuka za nezaposlene iz Toplice za CNC operatere\n10:26, 6. 9. 2019.\nDvanaestoro nezaposlenih sa evidencije NZS iz Topličkog okruga, starosti od 18 do 35 godina sa srednjim obrazovanjem tehničkog smera, imaće priliku da od sredine septembra započnu obuku za CNC operatere u Tehničkoj školi “15. maj” u Prokuplju i u firmama koje učestvuju u projektu. Kandidati se mogu prijaviti u Nacionalnoj službi za zapošljavanje do 8. septembra, a nakon obuke dobijaju sertifikat i mogućnost zaposlenja u nekoj od ovih firmi.\nPočela stručna obuka migranata na jugu Srbije\n14:53, 8. 11. 2018.\nKako bi lakše pronašli posao, Narodni univerzitet u Vranju započeo je obuku za 8 migranata iz Prihvatnog centra u Vranju za zanimanje negovatelja i za rad na računaru, a od ponedeljka će za još njih osmoro početi i obuka za frizere. Takođe, u Prihvatnom centru u Bujanovcu, počela je obuka migrantkinja za krojenje i šivenje i ručnu izradu nakita.\nNezaposleni Prokupčani uče kako da budu pratioci deci iz osetljivih grupa\n14:35, 27. 8. 2018.\nKako biti lični pratilac deci sa smetnjama u razvoju i pružiti im podršku u učenju, napredovanju i uključivanju u grupu vršnjaka, kao i koje su zakonske odrednice u vezi sa ulogom pratilaca, samo su neke od tema obuke koju prolazi 26 ljudi iz Prokuplja koji su na evidenciji Nacionalne službe za zapošljavanje.\nMladi u Pirotu se obučavali za deficitarna zanimanja\n12:29, 26. 7. 2018.\nViše od 40 Piroćanaca mlađih od 30 godina obučavalo se za operatere na CNC mašinama, poslastičare, vrtlare, kozmetičare, grafički operatere, ali i za druga deficitarna zanimanja u okviru projekta “Znanjem do posla”.\nŠansa za nezaposlene Vlasotinčane\n15:49, 16. 8. 2017.\nMladi nezaposleni Vlasotinčani moći će u četvrtak, 17. avgusta od 10 sati u sali biblioteke da se informišu o projektu “Budi drugačiji 2” koji kroz model preduzetničkog zapošljavanja “Aktivator” pruža šansu mladima za sopstveni biznis kroz preduzetničke obuke i stručnu praksu.\nObukom dobili šansu za posao u IT industriji\n23:55, 31. 5. 2017.\nOd 23 mladih nezaposlenih Nišlija koji su pohađali petomesečnu besplatnu obuku i dobili znanja i veštine za rad u IT sektoru, njih 10 je dobilo ponude ili već potpisalo ugovore o radnom angažovanju u niškim firmama.\nUsavršavanje u evropskim kompanijama za mlade preduzetnike\n09:37, 8. 5. 2017.\nŠansu da kroz program “Erazmus za mlade preduzetnike” provede pola godine u nekoj kompaniji u jednoj od zemalja EU i stekne veštine za uspešno vođenje biznisa nije u protekle 4 godine iskoristio nijedan mladi preduzetnik sa juga Srbije. Organizatori ovog programa kažu da su im vrata za odlazak na usavršavanje i dalje otvorena.\n"Leoni" u Prokuplju upošljava još 200 radnika\n12:38, 7. 3. 2017.\nOpština Prokuplje finansiraće sa 3 miliona dinara obuku 200 nezaposlenih u prokupačkom pogonu fabrike "Leoni", nakon čega će oni potpisati šestomesečni ugovor o zaposlenju u toj fabrici, uz mogućnost produženja ugovora.\nZa podsticaj zapošljavanja u Vranju 26,5 miliona dinara\n16:40, 23. 1. 2017.\nIz vranjskog budžeta za subvencije u samozapošljavanju, stručnu praksu, obuke i javne radove biće izdvojeno 26,5 miliona dinara u 2017. godini u okviru Lokalnog plana zapošljavanja.\nVlasotinčani otvorili Klub za traženje posla\n15:56, 28. 9. 2016.\nU novoformiranom Klubu za traženje posla u prostorijama vlasotinačke Opštine, nezaposleni će sticati tehnike i veštine za aktivno traženje posla, podižući na taj način samopouzdanja i stručnosti. Obuka traje od 5 do 10 radnih dana.\nKlub za traženje posla kao evropska praksa stigao u Niš\n15:11, 30. 8. 2016.\nKako da napišu biografiju, predstave se poslodavcu i izdvoje se na tržištu rada, Nišlije koje žele zaposlenje učiće u novootvorenom Klubu za traženje posla koji finansira Evropska unija kroz projekat „Povećanje delotvornosti politike zapošljavanja prema ugroženim grupama“.\n“Leoni” u narednih godinu dana upošljava još 700 Prokupčana\n14:56, 6. 7. 2016.\nDo kraja ove godine kompanija “Leoni” angažovaće 350 novih radnika, dok je u planu da se u prvom i drugom kvartalu naredne 2017. godine zaposli još 350 Prokupčana, potvrđeno je iz te kompanije. Opština finansira obuku zainteresovanih.\nI pored pomoći, Romi u Nišu teško dolaze do posla\n10:23, 5. 10. 2015.\nNa evidenciji niške filijale Nacionalne službe za zapošljavanje trenutno se nalazi 1.741 Rom. Tačan broj onih koji su bez posla nemoguće je utvrditi, jer mnogi nisu registrovani, ali kako kažu predstavnici romske manjine, do posla se dolazi “mnogo teško”.\nEdukacija žena za pokretanje sopstvenog biznisa\n13:50, 27. 3. 2015.\nEU Progres organizovaće od aprila predavanja o pisanju projekata i biznis planova za nezaposlene žene iz Prokuplja, Blaca, Kuršumlije, Žitorađe i Brusa na Visokoj poslovnoj školi u Blacu.


Ujedinjeni u saosećanju -\nUjedinjeni u saosećanju\nMohanđi Balkan, ujedinjen u saosećanju i pružanju podrške, organizuje program za sve drage ljude koji žele doprineti oporavku naših suseda.\nOnlajn program za oporavak stanovnika Hrvatske nakon zemljotresa, održaće se 23. januar 2021.\nKada pretvorimo svoje nesavladive boli u višu svrhu, zaista postajemo nezaustavljivi. To vodi do istinski oslobođenog postojanja u dobročinstvu – Mohanđi\nMudri i stari ljudi su prenosili svoje duboke uvide na mlađe generacije, a jedna od starih narodnih poslovica «na muci se poznaju junaci», se zaista pokazala istinitom u mnogobrojnim podsećanjima kroz životne situacije, koje nas bez izuzetka uvek ujedine u humanosti i saosećanju prema bližnjem svom.\nDanas smo potrebni ujedinjeni u delovanju i pomoći našim susedima u Hrvatskoj, na koje su nedavni zemljotresi ostavili teške posledice, te su mnogobrojni građani ostali bez krova nad glavom u otežanim zimskim uslovima.\nMohanđi Balkan, ujedinjen u saosećanju i pružanju podrške, organizuje program za sve drage ljude koji žele doprineti oporavku naših suseda. Sav prihod prikupljen od uplaćenih kotizacija će se preusmeriti na račun Fondacije ACT, koja obezbeđuje direktnu pomoć korisnicima na terenu pogođenim zemljotresom.\n10.00 -10.15 – Dobrodošlica učesnicima\n10.15-10.45 – Vežbe svesnog disanja\n10.45-11.15 – Svesno ispevavanje mantri\n11.30-12.10 – Vođena meditacija «Procvat ljubavi»\n12.30 – Satsang sa Mohanđijem, uživo\nPratite nas na našim društvenim mrežama za više detalja o samim tehnikama koje ćemo predstaviti na programu. Učešćem u ovom programu pružate konkretnu pomoć drugima, ali istovremeno kroz tehnike i vođstvo, utičete na sopstveni razvoj i stabilnost.\nIznos kotizacije je 15 evra po osobi.\nZa sve dodatne informacije pišite na: programi@mohanji.org\n*U slučaju da ne želite učestvovati u programu, a ipak donirati novčana sredstva za pomoć stradalima u zemljotresu, to možete izvršiti putem linka:\nSledeca vestIntenzivni kurs tradicionalnih tehnika disanjaNext


Општина Косјерић | Добро дошли - Rođeno ljubičasto tele i u Kosjeriću\nRođeno ljubičasto tele i u Kosjeriću\nDragan Jovanović Petak, 16. mart 2012. g\nOno što je veoma zanimljivo i što nam je privuklo pažnju da prvo posetimo ovo domaćinstvo jeste to što je jedna od njegovih krava po imenu Čadulja, 13. marta ove godine otelila žensko tele sa izraženom ljubičastom bojom. Posle Čačka i Smedereva, ovo je za sada treći zabeleženi slučaj ljubičastog teleta u Srbiji.\nU razgovoru sa Miloradom saznali smo da se tele ovakve boje u njegovom domaćinstvu po prvi put otelilo. Ovo grlo je oplođeno semenom simentalske rase koje potiče iz Velike Plane, a sam postupak veštačkog osemenjavanja je obavila veterinarska stanica “Gligorijević-vet” iz Kosjerića. Inače, ovo domaćinstvo obrađuje preko 10 ha zemljišta i trenutno poseduje 8 muznih krava, 2 junice, 4 bika u tovu i 3 teleta. Dnevno proizvode preko 70l mleka koje predaju mlekari "Imlek", sa kojom sarađuju već duži vremenski period i veoma su zadovoljni u svakom pogledu. Takođe, Milorad planira, kada bi se oženio i povećao broj članova domaćinstva, da ovu proizvodnju osavremeni i dalje proširi.\nIz razgovora sa našim domaćinom, zaključili smo da je zadovoljan dosadašnjim subvencijama od strane Ministarstva poljoprivrede i opštinskog Fonda za razvoj poljoprivrede. Posebno ističe dobru saradnju sa Opštinskom poljoprivrednom Službom i PSSS “Užice“ iz Užica, a veliku pomoć i savete dobija od inženjera Tanje Strizović, koja je po programu Ministarstva poljoprivrede raspoređena u ovo selo kao agronom - asistent.


Autobus Čačak - Herceg Novi od 2.200,00 rsd. Red vožnje i online prodaja karata.\nNaslovna > autobuske-karte > autobus-cacak-herceg-novi >\nAutobus Čačak - Herceg Novi\nAutobuske karte za Čačak Herceg Novi kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nRED VOŽNJE Čačak - Herceg Novi\nPutovanje autobusom na relaciji Čačak - Herceg Novi\nČačak - Herceg Novi se nalaze na udaljenosti od 399 km.\nPutovanje na ovoj relaciji traje u proseku do 06:37h, u zavisnosti od prevoznika, vrste autobusa i saobraćajnih uslova.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Čačak - Herceg Novi. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Moskva tvrdi: Navaljni prekršio uslovnu, hapsimo ga čim stigne - CdM\nMoskva tvrdi: Navaljni prekršio uslovnu, hapsimo ga čim stigne\nRuska zatvorska služba (FSIN) saopštila je danas da namjerava da uhapsi protivnika Kremlja Alekseja Navaljnog ako se vrati u Rusiju jer nije poštovao obaveze o uslovnoj zatvorskoj kazni koja mu je izrečena 2015. godine.\n“Ruska federalna zatvorska služba dužna je da preduzme sve neophodne mjere za hapšenje prestupnika Alekseja Navaljnog, do odluke suda da njegovu uslovnu zatvorsku kaznu zamijeni zatvornom kaznom”, navela je FSIN.\nProtivnik Kremlja je u srijedu rekao da će se vratiti u Rusiju 17. januara, uprkos prijetnji zatvorskom kaznom.\nFSIN zamjera Navaljnom što se nije dva puta nedjeljno prijavljivao ruskoj zatvorskoj službi kako to nalaže presuda iz 2015. prema kojoj je dobio pet godina uslovne zatvorske kazne.\nTa služba je navela da uzima u obzir period u kojem je Navaljni tri nedjelje bio u komi u njemačkoj bolnici, ali dodaje da je trebalo 23. oktobra da prijavi gdje se nalazi.\n“Činjenica da je na rehabilitaciji nije razlog da se ne prijavi kaznenoj inspekciji”, navodi se u saopštenju i dodaje da je Navaljni stavljen na spisak traženih osoba sa nalogom preduzimanje mjera njegovog hapšenja prilikom utvrđivanja njegove lokacije.\nTagsAleksej Navaljni hapšenje opozicija Rusija Valdimir Putin


Telefon: + 431 / 714-13-45\nFaks: + 431 / 714-13-41\nPREDSEDAVANJE REPUBLIKE SRBIJE OEBS 2015\nZavršna reč Nj. E. gospodina Ivice Dačića, predsedavajućeg OEBS, prvog potpredsednika Vlade i ministra spoljnih poslova Republike Srbije na MS OEBS 04. decembra 2015, u Beogradu\nZadovoljstvo mi je da Vam poželim dobrodošlicu na internet stranici Stalne misije Republike Srbije pri Organizaciji za evropsku bezbednost i saradnju (OEBS) i drugim međunarodnim organizacijama u Beču.\nNaš zadatak je da predstavljamo i zastupamo interese Republike Srbije u OEBS i u drugim međunarodnim organizacijama kao što su Centar Ujedinjenih nacija u Beču, Međunarodna agencija za atomsku energiju (IAEA), UNIDO, Pripremna komisija za Organizaciju za sveobuhvatnu zabranu nuklearnih proba (CTBTO) i dr.\nPosle uspešnog predsedavanja OEBS 2015. godine nastavljamo sa našim aktivnim delovanjem u Organizaciji.\nNadamo se da ćete na ovoj internet stranici pronaći najvažnije informacije o našim aktivnostima.\nSa naše strane, spremni smo da odgovorimo na sva pitanja u vezi sa našim radom u Beču.\nZahvaljujemo se na interesovanju,\nŠef Stalne misije i stalni predstavnik Republike Srbije\nBeč, 18. oktobar 2017. godine – Uloga bezbednosnih snaga u podršci nacionalnim Vladama u upravljanju migracionih kriza bila je fokus današnje debate Foruma za bezbednosnu saradnju, organizovanog pod predsedavanjem Srbije.\nGovornici su naglasili značaj konsolidovanih napora bezbednosnih snaga u regulaciji migracija, posebno u kontekstu borbe protiv trans-nacionalnih pretnji kao što je krijumčarenje ljudi na migracionim rutama. Takođe su ukazali da migracioni tokovi, kada se ne upravljaju u skladu sa principima ljudskih prava, na sveobuhvatan i koordinisan način, imaju potencijal da podriju međunarodnu saradnju, stabilnost i bezbednost.\nVladimir Rebić, generalni direktor Policije R.Srbije, istakao je da bi odgovor u upravljanju migracionim tokovima trebalo da bude snažan - na nacionalnom, regionalnom, Evropskom i međunarodnom nivou, kroz međusobnu saradnju i pružanje pomoći. Rebić je ukazao da Vlada Srbije trenutno nastoji da izađe u susret potrebama velikog broja izbeglica u zemlji, na efikasan i human način.\nVlada Srbije je 2015. godine razvila nacrt akcionog plana kao odgovor na povećan priliv izbeglica i migranata, kojim su identifikovane relevantne institucije i organizacije, konkretni zadaci, mere i aktivnosti koje je potrebno sprovesti, kao i alokacija potrebnih resursa za rešavanje ovog pitanja.


Stanija će poludeti kad sazna koju atraktivnu pevačicu je MUVAO Marko Marković! - Star portal\nHome Stanija će poludeti kad sazna koju atraktivnu pevačicu je MUVAO Marko Marković!\nStanija će poludeti kad sazna koju atraktivnu pevačicu je MUVAO Marko Marković!\nMiljana Kulić je pre učešća u rijalitiju ”Zadruga” bila poznata po tome što je uhodila pevače, a izgleda da ni Marko Marković nije bolji. Informacija koja je osvanula je da je pre ”Zadruge 2” Marko u stopu pratio atraktivnu pevačicu Aleksandru Mladenović.\nMarko se sprijateljio sa Aleksandrom, da bi zatim počeo da je muva, što mu je bila karta da upozna mnoge poznate ličnosti. Izvor blizak pevačici koji je upućen u sve što se dogodilo odlučio je da otkrije celu istinu.\n– Marko je na setu zaista u početku bio disciplinovan i krajnje profesionalan. Da je lep, to niko ne može da ospori, ali je i veoma isfoliran i nabeđen, pravi kompleksaš. Aleksandra to nije primećivala jer joj je bilo bitno samo da spot odrade kako treba. Međutim, nakon što se posao završio, Marko je počeo da muva Aleksandru – ispričao je dobro obavešten izvor za Alo i dodao:\n– Želeo je da je prati na nastupima i na nekim proslavama ne bi li upoznao još neku javnu ličnost. Bukvalno je hteo da preko Mladenovićke i navodne veze sa njom izađe iz anonimnosti. Kada je Aleksandra to shvatila, odmah mu je stavila do znanja da nije u redu to što radi i da ne želi više da se viđaju – zaključuje izvor.\nDa li će ova informacija poljuljati Stanijino mišljenje o momku Marku, ostaje da saznamo.\nPROCURILA PRIVATNA PREPISKA! Marko slao Staniji VRUĆE poruke! (FOTO)


Dačić: Nek izvini predsednik Vučić, ali...\nSamo slep čovek može da veruje da je stavljena tačka na probleme na Balkanu, izjavio je šef srpske diplomatije Ivica Dačić\nRegionalni konflikt će trajati dok traju uzroci tih problema - ako sve probleme stavljate pod tepih, saplešćete se o tepih, rekao je Dačić u emisiji "Ćirilica" na televiziji "Hepi".\n"Da li su otklonjeni problemi zbog kojih su izbili ratovi na Balkanu? - Nisu. Ovo je samo intermeco između nekih novih sukoba, ne zbog Srba, već zbog nerešenih pitanja na Balkanu. Ako velike sile to ne shvataju, one prave problem, vrtećemo se ukrug", istakao je on.\nGovoreći o pritiscima velikih sila na zemlje koje nisu priznale Kosovo, Dačić je direktno pomenuo SAD, Veliku Britaniju i Francusku. "Ja ne mogu da kažem da su nam to prijatelji, nek izvini predsednik Vučić, oni ne rade za naše interese, oni rade protiv naših interesa. Mogu da ih poštujem kao partnere, ali daleko od toga da su prijatelji", istakao je on i dodao:\n"To su velike sile, misle da je samim tim što je neko iz Stejt departmenta mogu da diktiraju uslove ovde. Amerika će da analizira našu vojnu saradnju sa Rusijom, ako nešto imaju da nam kažu, neka dođu Donald Tramp ili Reks Tilerson pa neka kažu, neću da slušam da mi to govori Brajan Hojt Ji, on može kod mog pomoćnika, zamenika..."\n"Pre 10 godina mnoge zemlje su priznale Kosovo pod pristikom, Prošlo je 10 godina a Kosovo nije zaokružilo nezavisnost i neće nikada zaokružiti dok god je Srbija ovakva kakva jeste, dok god je Srbija sa ovakvom vlašću, dok god neće da pravi kompromise na štetu svoje drzave. Rusija neće dozvoliti da Kosovo postane član UN jer ima pravo veta", napomenuo je Dačić.\nGovoreći o lobijima, on kaže da je, kada je bio u Vašingtonu, pored Trampovog savetnika za nacionalnu bezbednost H. R. Mekmastera sedeo Barjaktari, koji je poreklom sa Kosova.\n"Za nas je jedino rešenje da se razgovara sa Trampom i sa novom administracijom jer Stejt department to nikada neće pokrenuti sa mrtve tačke", naglasio je Dačić.\nOn je ukazao da je Srbija sama nekoliko puta sama sebi davala autogolove, posle 5. oktobra 2000. godine, navodeći kao primer kada su Goran Svilanović, Vojislav Koštunica i ostali pristali da se prijavimo u UN kao nova članica.\n"MSP tada upozoravalo i Svilanovića i Koštunicu da to nije dobro za naše interese, ne, mi se prijavili kao nova članica. - Kako nova članica, a osnovali UN?"\nDačić kaže da je bilo raznih pregovora sa albanskom stranom, i misli da smo tada mogli da razgovaramo o mnogom varijantama kako da se reši kosovsko pitanje. "Situacija je takva da ono što je 2005. ili 2006. moglo da se razgovara, danas teško može. Tada smo imali princip da odbijemo sve što se predlaže kao kompromis, nije to sporno, ali sporno to što nismo sagledavali posledice, a posledica toga je što je 2008. proglašenje jednostrana nezavisnosti, i to što je do 2012. godine, do kada je napravljena nova vlast sa SNS, više od 80 zemalja je priznalo nezavisnost Kosova", kaže Dačić.\n"Mi tada već u startu izgubuli tu trku - Evropa u najvećem procentu priznala Kosovo, a mi smo zemlje Afrike i Azije prepustili drugima", kaže Dačić. "Mislim da u Srbiji neko treba da sedne i napravi novi memorandum ili načertanije", istakao je on.\nGovoreći o odnosima u regionu, Dačić je ukazao da Srbi u Sloveniji nemaju status nacionalne manjine, da su u Hrvatskoj Srba nekada bili konstituitivni narod, a da su Hrvati sada problem za BiH.\nOn je takođe rekao da se u Crnoj Gori trećina stanovništva izjašnjava kao Srbi, ali, dodao je, "Tražim jednog Srbina koji na funkciji u Crnoj Gori - na šta to liči?"\n"Ja sam Milu Đukanoviću rekao da bi bilo previše da tražimo reciprocitet - da koliko ima Crnogoraca na funkcijama u Srbiji - jer ne bi imali mesta za Crnogorce", rekao je Dačić.\nU Makedoniji, dodao je on, vlada mišljenje da Srbija radi protiv te zemlje, to smo mi osporavali više puta. "Nas upozoravaju iz EU što koristimo termin Republika Makedonija, imamo problema u pregovorima sa EU... kažu mora BJRM. Lupaju nam čvrge što smo priznali Makedoniju pod njenim ustavnim imenom, Grci se ljute, EU se ljuti, a Makedonija i glasa za Kosovo u Unesko. Hoćete da budemo prijatelji? Hoćemo, al to mora da bude obostrano", rekao je Dačić.


Kompanija Logosoft je u maju 2017. godine stekla certifikat Cisco Cloud and Managed Service Provider Master (CMSP Master) sa Infrastructure-as-a-Service (IaaS) i Hosted-Security-as-Service (HSS) cloud and managed servisima te na taj način potvrdila poziciju regionalnog lidera u oblasti Cloud baziranih servisa i tehnologija.\nOvaj certifikat daje zvaničnu potvrdu da Logosoft Data Centar ispunjava sve rigorozne tehničke, sigurnosne i organizacijske zahtjeve za Cisco partnere koji nude cloud usluge koncipirane na Cisco infrastrukturnim rješenjima. Da bi kompanija stekla Cisco CMSP Master certifikat, potrebno je zadovoljiti sve uslove koje nameću najbolje ITIL poslovne prakse, koje se evaluiraju kroz veoma zahtjevan audit koji izvodi nezavisna eksterna auditorska kompanija (NSF), a angažuje je Cisco Systems.\nKao dio ovog procesa, evaluirane su sve tehničke i sigurnosne karakteristike Logosoft Data Centra, kao i svi procesi koji su uključeni u kreiranje, isporuku i monitoring usluga Logosoft Data Centra koje su namijenjene krajnjim korisnicima. Pored navedenog, upravljanje uslugama, tehnička podrška i upravljanje sistemom podrške, kao i nivo kvaliteta usluge (Service Level Agreement -SLA) Logosoft Data Centra su također dobili zvaničnu potvrdu Cisco-a o usklađenosti sa svjetskim standardima.\n„Ponosni smo na činjenicu da smo svoje poslovanje krunisali još jednim zvaničnim certifikatom velikog IT brenda. Ovo je još jedan dokaz da BiH, korištenjem domaće pameti i resursa, može biti potpuno u korak sa svijetom. Pored Microsoft Cloud Solution Provider certifikacije koju imamo već nekoliko godina, Logosoft je u proteklom periodu intezivno radio na pripremanju dokumentacije, procedura i organizacije servisa za Cisco CMSP Master certifikaciju. CMSP Master certifikat je veoma vrijedna potvrda naše unutrašnje organizacije, kao i verifikacija cijelog posla koji smo izveli pri izgradnji Data Centra i veoma važan korak ka ispunjavanju cjelokupne strategije rasta Logosofta, koju smo postavili za naredni period. Ovaj certifikat ne predstavlja samo priznanje, nego i garanciju svim našim klijentima da su servisi Logosoft Data Centra usklađeni po važećim sigurnosnim procedurama i pravilima. Time obezbjeđujemo još veći kvalitet usluga, što će Logosoftu biti generator planiranog širenja poslovanja kako prema lokalnim, tako i prema internacionalnim klijentima“, poručio je Damir Dizdarević, Izvršni direktor za prodaju, usluge i marketing Logosofta.\n„Mnoge procese i funkcionalnosti smo imali implementirane i ranije, ali dodatni kvalitet, sigurnost i pouzdanost servisa sada je prepoznat i od zvaničnog auditora, čime je potvrđena naša predanost i kvalitet poslovanja Logosoft Data Centra“ poručuju iz Logosofta.


Prva nuklearna elektrana sa kineskim nuklearnim reaktorom - Sputnjik Srbija\n14:29 31.01.2021 Preuzmite kraći link\nPrva kineska nuklearna elektrana koja koristi Hualong Jedan, domaći dizajn nuklearnog reaktora treće generacije, ušla je u komercijalnu upotrebu.\nTime je otvoren put za njenu masovnu proizvodnju i izvoz.\nJedinica broj 5 u gradu Fućing u provinciji Fuđijen na istoku Kine, nakon sedmodnevnog probnog rada proizvodi električnu energiju za prodaju, saopštila je danas kineska Nacionalna nuklearna korporacija (CNNC).\nReaktor Hualong Jedan, sa svim ključnim komponentama proizvedenim u zemlji, ima dizajnerski vek od 60 godina i zadovoljava najstrože bezbednosne standarde na svetu, navodi CNNC, preneo je Tanjug.\n"Sa mrežom Hualong Jedan, Kina je sada došla na čelo nuklearne tehnologije treće generacije u svetu, zajedno sa zemljama poput Sjedinjenih Američkih Država, Francuske i Rusije", rekao je predsednik CNNC-a Ju Đijanfeng, prenosi CRI.\nKomercijalna upotreba rekaktora Hualong Jedan takođe će pomoći u ispunjavanju razvojnih ciljeva kojima je predviđena niska emisija ugljenika, kao i dostizanje maksimuma emisije ugljen-dioksida pre 2030. godine i postizanja neutralnosti ugljenika pre 2060. godine, dodao je Ju.\nOčekuje se da će jedinica br. 5 proizvoditi skoro 10 milijardi kilovatčasova električne energije svake godine, te da će potencijalno smanjiti emisiju ugljen-dioksida za 8,16 miliona tona godišnje.\nIzgradnja jedinice broj 5 počela je u maju 2015. godine i odvijala se prema planu, uprkos prekidima koje je donela epidemija kovida 19.


Saradnja TK i Turske: Rješavanje problema zbrinjavanja otpada – Glas TK\nredakcija 19. February 2021.\nS obzirom na to da je propao plan izgradnje regionalne sanitarne deponije na teritoriji općine Lukavac, odlaganje otpada u TK je segmentirano na više lokacija. Upravljanje otpadom i njegovo zbrinjavanje na ekološki prihvatljiv i ekonomski održiv način je jedan od prioritetnih izazova koje će Ministarstvo prostornog uređenja i zaštite okolice u narednom periodu nastojati riješiti. Na tom putu sarađivat će sa vodećom turskom kompanijom u ovom sektoru.\nMi moramo naći način kako ćemo smanjiti taj naš problem na minimum. Očekujemo iz razgovora sa ovom firmom da nam oni ponude neka rješenja a možda rješenja leže u kombinaciji javnog i privatnog sektora posebno sa stranim investitorima u toj oblasti u kojoj smo u problemima, kazao je Zvjezdan Karadžin, ministar prostornog uređenja i zaštite okolice TK.\nKompanija već 30 godina egzistira na području Turske i pomoću servisne mreže upravlja zbrinjavanjem otpada u nekoliko velikih općina grada Istanbula. Budući da kompanija iza sebe ima dosta uspješno realiziranih međunarodnih projekata, predstavnici se nadaju uspješnoj saradnji i sa Tuzlanskim kantonom.\nMi kao kompanija rješavamo sve probleme u procesu realizacije projekata upravljanja otpadom. Od idejnih rješenja, projektovanja i izgradnje i dugoročnih ugovora, konkretno kod vas, koncesionih ugovora. Bitno je napomenuti da mi kao kompanija investiramo u te projekte a također imamo odlične odnose sa finansijskim institucijama kako iz EU tako i iz drugih dijelova svijeta i zbog toga se nadamo saradnji s Tuzlanskim kantonom, istakao je Ali Bulbul, zamjenik predsjednika Upravnog odbora kompanije Altas Temizlik\nDanašnja posjeta predstavnika kompanije Altas je tek početak pregovora o projektima koji bi se mogli primijeniti u Tuzlanskom kantonu i pomoći u oblasti zbrinjavanja otpada na ekološki ispravan i prihvatljiv način.\nPrevious Post: Imenovan novi sudija u Žalbeno vijeće u predmetu protiv Ratka Mladića\nNext Post: Evropska unija donira 15 grantova za ekonomsko osnaživanje žena-žrtava nasilja


Jeftini letovi iz Brisela - Avio karte Brisel - eSky.rs\nAvio karte iz Belgije\nPretražite letove iz Brisela\nProverite najbolje prilike za letove iz Brisela\n✔ Postoje li posebne ponude za letove iz Brisela na eSky.rs?\n✔ Mogu li se pobrinuti za osiguranje prilikom rezervacije leta iz Brisela?\n✔ Ako rezervišem let iz Brisela, mogu li da rezervišem ujedno i smeštaj?\n✔ Koje avio-kompanije nude letove iz Brisela?\nBudite sigurni, da na eSky.rs ponuda letova iz Brisela uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Brisela\nRed letenja:\tBrisel\nJeftini letovi do Belgije Jeftini letovi iz Belgije Jeftini letovi za Antverpen Jeftini letovi iz Antverpena Jeftini letovi za Mtwara Jeftini letovi iz Mtwara\nJeftini letovi do Monaka Jeftini letovi iz Monaka Jeftini letovi do Kirksville Regional Jeftini letovi od Kirksville Regional


BEST Week 2021 - nedelja edukacije - VOM\nNaslovnaVestiDruštvoBEST Week 2021 - nedelja edukacije\nBEST Week 2021 – nedelja edukacije\nutorak, 20. jula 2021 : 20:23\nLokalna grupa Udruženja Studenata Tehnike Evrope – BEST Niš nakon nekoliko godina, ponovo organizuje nedelju edukacija i radionica „BEST Week“, pod geslom „Where good becomes the BEST“.\nDogađaj će trajati 7 dana, od 26. jula do 1. avgusta 2021. godine, u Oficirskom domu u Nišu. U ovom vremenskom periodu očekuje nas niz besplatnih predavanja, radionica i tribina. Voditelji radionica biće licencirani predavači i stručnjaci iz datih oblasti. Krajnji cilj je da učesnici razviju, odnosno unapredne znanje i veštine i saznaju nešto novo na neformalan način. Najaktivniji učesnici na kraju dobijaju Sertifikate o završenoj obuci.\nOblasti koje će „BEST Week“ obuhvatati su: marketing i preduzetništvo, finansije, informacione tehnologije, karijerno usavršavanje, zdravlje kod mladih i bezbednost u saobraćaju.Događaj je koncipiran tako da će se svakog dana obrađivati različita tema. Na taj način omogućićemo učesnicima da se opredele za različite oblasti nauke i kulture, koje su u sferi njihovih interesovanja. Uspešnu realizaciju omogućiće brojni prijatelji i pokrovitelji. Svi zainteresovani od 15 do 30 godina starosti, mogu se prijaviti za učešće na sajtu www.bestweek.bestnis.rs.\nPrethodni tekstUhapšeni mladići zbog krađe skutera i pištolja\nSledeći tekstZbog radova deo Vranja bez vode


UniCredit Partner, član UniCredit Grupe, je zastupnik u osiguranju preko koga možete da dobijete ponude i informacije o uslovima osiguranja kod osiguravajućih društava koje zastupa. Na taj način na jednom mestu možete izabrati ponudu koja Vam najviše odgovara.\nOsiguravajuća društva sa kojima sarađujemo:\nAXA Osiguranje je deo Vienna Insurance Grupe. Ime AXA i logo AXA koriste se u ograničenom vremenskom periodu po licenci AXA SA\nUgovor o osiguranju nije vezan za Ugovor o lizingu. Čak i kada trajanje lizinga istekne, osiguranje može da nastavi da važi. Osim toga, proizvode u vezi sa osiguranjem možete da iskoristite nezavisno i odvojeno od našeg lizinga.


27. 04. 2017. NUNSKomentari (0)\nNezavisno udruženje novinara Srbije poziva Gradsko veće Valjeva da prekine sa praksom zatvorenih sednica i ugrožavanja slobode javnog informisanja, te da svoj rad učini javnim i dostupnim svim novinarima i medija, bez diskriminacije. Javnost rada organa i pojedinaca na javnim funkcijama je njihova zakonska obaveza koja ne sme da zavisi od bilo čije političke volje.\nGradsko veće Valjeva nedavno je saopštilo da će svoje sednice održavati “bez direktnog prisustva medija, uz blagovremeno informisanje o tačkama dnevnog reda, kao i o ishodu odluka Gradskog veća”, te da će nakon svake sednice medijima dostavljati saopštenja “koja će javnosti omogućiti detaljan uvid u odluke koje su donete”. Takođe, odlučeno je “da će se članovi Gradskog veća direktno obraćati na konferencijama za novinare, na kojima će javnosti još detaljnije obrazlagati određene odluke, koje su bitne za funkcionisanje grada”, te da će “na ovaj način građani Valjeva i mediji biti bolje obavešteni o odlukama Gradskog veća“.\nGradonačelnik Valjeva Slobodan Gvozdenović, poznat po diskriminatornom i uvredljivom ponašanju prema novinarima i medijima, juče je izjavio da će samo neke sednice biti zatvorene za javnost. "U svrhu efikasnijeg i boljeg rada Gradskog veća mi smo, za sada, rekli da nema potrebe da svim sednicama Gradskog veća prisustvuju novinari i da budu otvorene za javnost", rekao je Gvozdenović za TV Marš. Na pitanje kojim sednicama Gradskog veća će novinarima biti dozvoljeno prisustvo, Gvozdenović je odgovario da će "biti i otvorenih sednica za javnost, ali onda kada mi to procenimo, a to će zavisiti od teme o kojoj raspravljamo".\nNUNS podseća gradonačelnika Valjeva da je funkcionisanje lokalnih vlasti uređeno zakonom, a ne njegovom ličnom voljom.\nZakonom o javnom informisanju i medijima propisano je da se ne sme ugrožavati sloboda informisanja.\nZakon o lokalnoj samoupravi (član 71) propisuje da su “organi i službe jedinice lokalne samouprave dužni da obaveštavaju javnost o svom radu preko sredstava javnog informisanja”.


Zašto je sever Kosova mesecima bez signala televizije Mir - Društvo - Dnevni list Danas\nPočetna » Društvo » Zašto je sever Kosova mesecima bez signala televizije Mir\n0Piše: Danas online/RTK 10. marta 2020. 12.10\nTelevizija “Mir“ je isključena od strane kablovskih distributera „VGN“ iz Mitrovice i „Impulsa“ iz Leposavića, koji su, krajem prošle godine, kupljeni od strane firme MTS.d.o.o, koja funkcioniše kao „ćerka firma“ „Telekoma Srbije“.\nPočetkom februara, ovoj medijskoj kući, biva isključen i internet te je od tada u potpunosti obustavljen signal koji je emitovan putem multika i unika sistema širom Kosova, Srbije i sveta.\nSpas za emitovanje signala na jugu Kosova, putem kablovskih provajdera, pronađen je u prijateljskoj TV „Mitrovica“, čiji je direktor Nedžmedin Spahiu i iz čijih prostorija se trenutno i emituje program TV „Mir“ iz Leposavića.\nNenad Radosavljević vlasnik TV „Mir“ u izjavi za program na srpskom jeziku Radio Kosova 2, ističe da i pored više pokušaja da se dođe do dogovora, čelnici MTS-a d.o.o. ne žele da ovu televiziju vrate u kablovsku distribuciju, iako su zakonski obavezni da to učine.\nRazlog isključenja, po njegovom mišljenju leži u uređivačkoj politici ove medijske kuće, ali i u njegovom političkom angažmanu.\n„To što smo mi nezavisni medij i što u našem mediju nema favorizovanja, niti pozicije niti opozicije u Srbiji, ali i na Kosovu, sve jedno, takvo stanje, pošteno, iskreno…, ne odgovara ljudima koji su totalitarni, koji su deo diktatorskog režima u Srbiji i koji ne žele da čuju ni jednu jedinu reč o tome, ako neko ne misli o njima, kako bi oni to voleli da se čuje. To je prvi i osnovni razlog, a drugi je moje političko opredeljenje, moje članstvo u Savezu za Srbiju, i to je borba protiv mene lično“, kaže Radosavljević.\nNovinarka ove televizije Vesna Vukašnivić izjavi za program na srpskom jeziku Radio Kosova 2, potvrđuje da je objektivnost bila osnovno načelo funkcionisanja ove medijske kuće, ali da je, nažalost, to nekome i zasmetalo.\n„Bili smo i ostali otvoreni za rad i informisanje, vrlo često, i za one koji nisu imali mogućnost da se vide i da se čuje njihova reč u drugim medijima“, ističe Vesna Vukašinović, dodajući da u tome i vidi razlog gašenja signala TV „Mir“.\nU ovoj medijskoj kući iz Leposavića radi devet novinara i tehničara, koji su direktno ugroženi kada je egzistencija u pitanju i boje se za svoj dalji angažman. Još uvek se, po rečima Nenada Radosavljevića, „nekako bore“, međutim ukoliko ovakvo stanje potraje biće prinuđen da „zaključa vrata“, a time i da svojim radnicima uruči otkaze.\n„Ono što je, nekakva, akumulacija sredstava i finansija, to mi još uvek možemo da podnosimo, međutim ako se budu ugovori komitenata naših otkazivali u narednom periodu, potrošićemo to što imamo akumulirano i bićemo prinuđeni da ugasimo televiziju, odnosno stavimo „ključ u vrata“ i to je to“, ističe Radosavljević.\nRadnici u televiziji se ne predaju. Rade i dalje punom parom, ali se jednako bore putem drugih medija, ali i društvenih mreža, za svoja prava, odnosno ne žele da odustanu od matične kuće u kojoj, mnogi od njih, rade više od 10 godina.\n„Nismo ni spremni da kolektivno, tek tako, dignemo ruke i borićemo se, na svoj način, za naše plate i egzistenciju. Devetoro ljudi je u pitanju i većina porodica zavisi od tog primanja. Ipak moram da dodam, umesto stvaranja novih radnih mesta, moćni, gase i ova postojeća“, objašnjava Vesna.\nNenad Radosavljević nam dalje iznosi da još uvek nije podneo tužbu, nadležnom sudu, jer po savetu advokata želi da iskoristi nadležnosti drugih instanca, ali da će to, svakako, učiniti. Nada se da će se ova „tortura“ nad Televizijom „Mir“ završiti po okončanju izbora u Srbiji, koji su zakazani za 26. april, ali i da će mnoge domaće i međunarodne organizacije iskoristiti svoj kredibilitet i rešiti ovaj problem.\n„To stanje će, takvo kakvo je, sigurno potrajati dugo. Nadam se da će, onog trenutka, kada se izborna procedura u Srbiji završi, i budu izabrani oni koji su, kako se vidi, sigurni pobednici, pod pritiskom Nezavisnog komeserijata za medije, i pod pritiskom drugih organizacija, nadam se, OSCE-a, UNMIK-a…da nas ipak puste u kabal, posle izbora“, zaključuje na kraju Radosavljević.\nU želji da čujemo drugu stranu i dobijemo komentar od strane čelnika MTS-a d.o.o. nismo uspeli. Službenici koje smo dobili, ističu da nisu nadležni da daju izjave, a na mejl koji smo poslali nismo dobili odgovor.\nTelevizija „Mir“ se i dalje ne vidi u regionu za koji ima licencu od strane Nezavisnog komeserijata za medije na Kosovu, nije uključena u sistem kablovskih provajdera, iako je to zakonom regulisano kao obaveza, i svakodnevno trpi gubitke, a više hiljada građana pravo na pravovremeno i objektivno informisanje.\nMediji, TV MirKOSOVO\nAmerika i rasizam: Zašto je klečanje postalo simbol protesta


"Hemofarm" prvi dobio status ovlašćenog privrednog subjekta - Pluton Logistics\n18/04/2015 23/04/2017 marko carina, carinjenje, elektronske carinske deklaracije, Hemofarm, kućno carinjenje, Miloš Tomić, ovlašćeni privredni subjekt, Uprava carina\nUprava carina Srbije dodelila je početkom aprila prvi status ovlašćenog privrednog subjekta kompaniji „Hemofarm“ iz Vršca. Reč je o statusu koji se dodeljuje kompanijama koje predstavljaju pouzdanog i proverenog partnera. Do sada je ukupno 5 kompanija podnelo zahtev za odobrenje statusa ovlašćenog privrednog subjekta, a 1. aprila doneto je rešenje o dodeljivanju tog statusa kompaniji „Hemofarm“.\nZahvaljujući tome, kompanija „Hemofarm“ je sada priznata kao siguran partner na carinskom području Republike Srbije, a kontrole robe će biti svedene na minimum. To će kompaniji uštedeti vreme i ona će moći više energije da uloži u obrt kapitala.\n– Prioritet Uprave carina je da pruži podršku razvoju privrede Srbije i u tom smislu se preduzimaju konkretne mere kako bi se omogućilo kompanijama da lakše i brže posluju. Da bi unapredila odnose sa poslovnom zajednicom, kao jednim od najvažnijih partnera, Uprava carina je nastavila da izdaje odobrenja za primenu pojednostavljenih carinskih postupaka kompanijama koje posluju savesno i u skladu sa zakonom, čime je omogućeno njihovo efikasnije i ekonomičnije poslovanje – navela je Carina u saopštenju.\nMeđutim, kako navodi Carina, nisu ni sva pojednostavljenja ista. Većina kompanija koja posluje u Srbiji nije tehnički spremna za sofisticirana pojednostavljenja koja na naše tržište ulaze sa uvođenjem evropskih standarda. To je slučaj i sa statusom ovlašćenog privrednog subjekta koji ne može da dobije bilo ko, već samo ona kompanija koja je prošla rigoroznu kontrolu svih segmenata poslovanja i za koju je zaključeno da je usvojila stroge evropske standarde, te da je sposobna da garantuje bezbednost kako u proizvodnji, tako i u skladištenju, distribuciji i otpremi robe.\nOd 1. septembra 2014. godine Uprava carina je, po ugledu na zakonodavstvo i standarde EU, stvorila sve neophodne uslove za početak uvođenja sistema ovlašćenih privrednih subjekata, koji predstavljaju najznačajniju novinu u važećem carinskom zakonodavstvu. Kompanije koje od carinske administracije dobiju odobrenje za navedeni status, predstavljaju pouzdanog partnera i samim tim koriste veći broj pogodnosti u carinskom postupku. Osnovne prednosti koje donosi sistem ovlašćenog privrednog subjekta ogledaju se u mogućnosti sprovođenja jednostavnije carinske procedure koja podrazumeva manje kontrola, manje dokumentacije, prednost pri carinjenju, izbor mesta kontrole, ali i bolje odnose i priznanje drugih organa državne uprave, kao i bolje pozicioniranje kompanije na tržištu.\nDirektor Uprave carina, Miloš Tomić, je sa velikom satisfakcijom dočekao vest o dodeljivanju prvog sertifikata za status ovlašćenog privrednog subjekta kompaniji „Hemofarm“ koja je, kako je istakao, dugi niz godina jedna od najrazvijenijih i najuspešnijih kompanija u Republici Srbiji.\n– Mogućnost koju otvara status ovlašćenog privrednog subjekta je izuzetno značajna za privrednike, jer će biti u prilici da budu efikasniji i konkurentniji na inostranom tržištu, što može dovesti do sveobuhvatnog napretka domaće privrede – rekao je direktor Uprave carina i dodao da “svojim brojnim aktivnostima Uprava carina iznova dokazuje da, kao važan organ u funkcionisanju tržišta, nastoji da se približi privrednom sektoru, a to je ono što izdvaja moderne, savremene administracije od onih koje to nisu.“\nDa podsetimo, Uprava carina je počela da uvodi pojednostavljene postupke od oktobra 2010. godine i do danas 291 kompanija primenjuje neki od vidova pojednostavljenja: 226, primenjuje pojednostavljeni postupak po fakturi, dok 76 kompanija ima mogućnost tzv. “kućnog carinjenja“ što je ozbiljniji vid pojednostavljenja koji omogućava da se transportna sredstva direktno upućuju u i iz prostora nosioca odobrenja.\nUpotrebu elektronskih carinskih deklaracija nalaže i sistem ovlašćenih privrednih subjekata čime se poboljšava i analiza rizika na graničnim prelazima, tranzit postaje efikasniji, smanjuju se zastoji i omogućava privredi da postane konkurentnija na globalnom tržištu.\n← Kinezi grade luku u Beogradu\nKonferencija LOGIC 2015. od 21. do 23. maja 2015. godine u Beogradu →


Analitika ima ključno mesto u procesu donošenja poslovnih odluka, ali uprkos tome manje od polovine zaposlenih na vodećim funkcijama u kompanijama ima poverenja u kvalitet podataka uz pomoć kojih se donose važne odluke.\nTo je jedan je od glavnih zaključaka studije koju je sproveo MIT SMR Connections uz podršku SAS-a, vodeće kompanije u oblasti analitike. Fokus studije „Podaci, analitika i veštačka inteligencija: kako poverenje donosi vrednost” je na stepenu poverenja koje kompanije imaju u podatke koje prikupljaju i analiziraju.\nDa bi kompanije dobile dodatnu vrednost od analitike i novih tehnologija poput veštačke inteligencije, neophodno je uspostaviti poverenje, jedan je od zaključaka studije. Organizacije koje žele da stvore okruženje u kojoj zaposleni razumeju podatke i koriste naprednu analitiku da bi donosili bolje poslovne odluke, treba da izgrade poverenje u podatke koje imaju, kao i u uvide koje generišu iz tih podataka.\nStudija je pokazala da je korišćenje napredne analitike za sada na veoma niskom nivou - jedan od deset ispitanika koristi automatizovanu analitiku, dok samo 7 odsto primenjuje veštačku inteligenciju i mašinsko učenje na proces donošenja odluka.\n„Jaz iskorišćenosti podataka“\nIako 76 odsto ispitanika potvrđuje da sve više imaju prisup korisnim podacima, što nije iznenađujuće imajući u vidu konstantno povećanje dostupnih podataka koje donosi digitalizacija, samo 43 odsto smatra da imaju prave podatke za donošenje odluka. Ovaj disbalans nije nova pojava, jer su slični bili i rezultati istraživanja iz 2017. godine, što ukazuje na konstantan nedostatak poverenja. Isto se može zaključiti i iz odgovora da samo 10 odsto učesnika ankete uvek veruje podacima, do 40 odsto ponekad ima poverenja.\nTri najvažnija zaključka\nJedan od najvažnijih zaključaka studije je da postoji potreba za većom posvešćenošću i investicijama u upravljanje i obezbeđivanje podataka, što je osnova građenja poverenja. Posebnu ulogu imaju kompanije koje se bave sigurnošću i zaštitom privatnosti podataka, koje su ključne u očuvanju poverenja korisnika da se njihovi podaci koriste na bezbedan način i u skladusa zakonom.\nBezbednost podataka je oblast koja je privukla najviše pažnje kod učesnika istraživanja, i zaključak je da se može unaprediti upotrebom analitike i veštačke inteligencije. Takođe, postoji prilika da se kompanije uključe u sam proces kreiranja inicijativa koje se bave temom privatnosti, kao i GDPR-a kako bi se izgradilo poverenje, što je bolji pristup nego samo sprovođenje zakonskih regulativa.\nIako kreiranje kulture gde je u fokusu analitika pomaže da kompanije budu inovativnije, mali broj ispitanika je uključeno u aktivnosti koje koje edukuju zaposlene da koriste i razumeju podatke. Nalaženje zaposlenih sa pravim kompetencijama je jedan od najzančajnijih izazova, i postoji mnogo prostora za unapređenje i ulaganje truda da bi se premostio ovaj rastući jaz.\nMIT SMR Connections je sproveo globalnu onlajn studiju za Sloan Management Review, koju je podržala kompanija SAS. U istraživanju je učestvovalo 2.413 ispitanika, od kojih su 70 odsto deo menadžmenta, izvršni direktori ili članovi upravnog odbora.


Grungebook u Mladenovcu - Konkursi regiona\nby KR 20/08/2018 19/08/2018 020\n5. septembra, na rođendan velikog čileanskog pesnika i tvorca antipoezije, Nikanora Pare, „Grunge“ organizuje prvo pesničko-scensko veče, „Grungebook“.\nPozivamo sve afirmisane i neafirmisane autore da svoje radove (minimum tri pesme) pošalju u inboks stranice, odakle će se vršiti stručna selekcija, te će naknadno svi autori koji zadovolje kriterijume savremenog i svevremenog pristupa poeziji/antipoeziji i njenog alternativnog pečata biti obavešteni o rezultatima i učešću na događaju.\nRadove možete slati do 1. septembra 2018. godine, nakon čega će izabrani biti pozvani da se 5. septembra svojim prisustvom i izvođenjem svoje poezije predstave široj masi koja će biti u prilici da se upozna sa njihovim delom.\nGlasovima publike i žirija izabraćemo pobednika večeri koji će dobiti simboličnu povelju „Grunge bar“-a, uz mali poklon kao znak pažnje, kao i reklamu na našoj stranici, i dalje, u cilju kako promocije samog autora, tako i alternativne pesničke scene uopšte.\nViše informacija možete dobiti kontaktiranjem stranice:\nVaš „Grunge“ tim


Vlada predstavila 6 mera "za bolje sutra" - Bor 030\nNaslovna Vesti Ekonomija / BIZ Vlada predstavila 6 mera „za bolje sutra“\nVlada predstavila 6 mera „za bolje sutra“\n8.10.2013. | 15:11\n– Smanjenje zarada u javnom sektoru za 20 odsto na primanja veća od 60.000 dinara, odnosno 25 odsto na plate iznad 100.000 dinara,\n– povećanje PDV-a za neegzistencijalne proizvode sa osam na deset odsto,\n– restrukturiranje javnih preduzeća i smanjenje subvencija,\n– uštede u domenu roba i usluga,\n– uzimanje jeftinijih kredita i\n– poboljšanje poslovnog ambijenta\nMere Vlade predstavljene su na otvorenoj sednici, koja je posle 11 časova nastavljena, ali bez prisustva novinara. Ministar Krstić obrazložio je svaku meru:\nPlate više od 60.000 manje za 20 odsto, više od 100.000 za 25\nMinistar Krstić izjavio je da će od 2014. godine zarade u javnom sektoru koje su veće od 60.000 dinara biti smanjene za 20 odsto, a koje su veće od 100.000 dinara za 25 odsto. Krstić je rekao da to nije idelana mera, ali da je pravedna kada se susretnete sa alternativom da sve plate u javnom sektoru budu smanjene.\n„Od 2014. godine smanićemo plate na iznos veći od 60 000 dinara za 20 odsto, a za iznos iznad 100.000 dinara za 25 odsto. To znači da će oni koji primaju 60.000 ili manje i dalje primati isto toliko, ko prima 70.000 primaće 68.000, kio prima 90.000 primaće 84.000, a ko prima 130.000 primaće 114.500“, rekao je Krstić i dodao da je ta mera neophodna dok se ne regformiše državna administracija.\nPrema njegovim rečima, očekuje se ušteda od 100 do 150 miliona evra (0,3 odsto BDP), što zavisi od procena broja zaposlenih u javnoj upravi. Krstić je rekao da prema podacima iz regista o zaposlenima u javnom sektoru na osnovu najnovije računice, u javnoj upravi radi oko 660.000 zaposlenih, a taj broj može na kraju da iznosi i 700.000.\n„Moji savetnici primaju veće plate od ministara…. To mora da se dovede u red i da se zna ko i za šta prima plate“, kazao je Krstić.\nKrstić je najavio da će niža stopa poreza na dodatu vrednost biti povećana sa osam na 10 odsto i da će neka od neegzistencijalnih dobara biti prevedena iz niže u višu kategoriju.\n„To je velika mera koju, naročito u ovakvoj situaciji, hoćete zadnju da povučete, kako biste osigurali da će domaća potrošanja rasti i ostati stabilna. Ovde nemamo izbora“, rekao je Krstić.\n„Uvešćemo jedinstvene elektronske obrasce za porez, onlajn kontrolu fiskalnih računa, biće pojačana terenska kontrola i obavljena temeljna reorganizacija Poreske uprave“, rekao je Krstić.\nPovećanjem PDV sa osam na 10 odsto, obrazložio je ministar, prosečna potrošačka korpa, koja sada vredi 65.000 dinara, biće skuplja za 450 dinara, što je 0,7 odsto.\n„To na osnovnim dobrima i nije mala cena, ali je cena koju moramo da platimo“, rekao je on.\nRadićemo na značajnom poboljšanju poslovnog ambijenta, za šta je potrebno promeniti zakonsku regulativu, pre svega Zakon o radu, ali i pojednostaviti proceduru za dobijanje građevinskih dozvola, dok će država morati da promeni i model infrastrukturnih investicija, rekao je Krstić.\nSrbija će morati značajno da poboljša ugled i percepciju ambijenta jer je to prva i osnovna prepreka svima kad razmišljaju da li da investitraju u našu zemlju. Da bise to postiglo Krscih je naveo da će biti nužna promena pojedinih zakona, posebno Zakona o radu, čime bi bilo omogućeno fkelsibilnije zapošljavanje i otpuštanje.\n„Moraćemo da promenimo model infrastrukturnih investicija, država više neće moći da bude finansijer, a jedan od modela biće javno-privatna partnersta, pri čemu ćemo se truditi da što veći deo posla izvode domaće firme“, rekao je ministar finasija.\nSmanjenje subvencija i restruktuiranje\nRTB Bor je jedno od preduzeća kome će se završiti proces restruktuiranja\nSledeća mera je smanjenje subvencija javnim preduzećima uz najavu završetka privatizacije 179 preduzeća i restrukturianje kojim bi se, kako je rekao, uštedelo 300 miliona evra do 2017. godine.\n„To je najveća ušteda u našem budžetu i čini oko jedan odsto BDP“, rekao je Krstić na sednici vlade.\nNavođeći da su subvencije u Srbiji dvostruko, a možda i trostruko veće nego u evropskim zemljama, Krstić je podsetio da je Srbija krenule ka EU u kojoj „nemate pravo da dajete državnu pomoć osim, recimo, poljoprivredi i železnici“. To moramo eliminisati ako hoćemo u EU, naglasio je Krstić i upozorio na netransparentnost i činjenicu da novac završava tamo gde postoji bliskost sa političkim sistemom koji je na vlasti, što se, kako je istakao, mora promeniti.\nMinistar nije mogao da predvidi rezultate ni dinamiku restruktuiranja, ali je rekaoa da je uveren da će do 2017. godine biti ostvaren efekat od najmanje 300 miliona evra, što čini jedan odsto BDP i što predstavlja najveću uštedu od svih.\nUštede uz niže cene roba i usluga\nKrstić je rekao da su sva ministarstva dobila zadatak da sama odrede koje će uštede napraviti u okviru deset odsto sniženja cena roba i usluga.\n„Možda to nije bilansno najefeketnija mera, ali je zato manje bolno i pokazuje disciplinu, kao i želju da se promeni svest i odnos svih nas prema državnim parama, najpre nas u vladi“, rekao je Krstić, koji očekuje da se na taj način uštedi 30 do 40 miliona evra.\nKorišćenje jeftinijih kredita\nKrstić je kao jednu od mera naveo i korišćenje jeftinijih kredita, do kojih ćemo, kako je kazao, doći pre svega bileteralnim kontaktima i diplomatskim vezama.\n„Tim načinom mi priznajemo da smo bolesni i krećemo u ozdravljenje koristeći mere i političko jedinstvo koje stoji iza predloženih poteza“, rekao je Krstić.\nO strukturnim reformama 2014, efekti mera 2015.\nKrstić je najavio da će se o strukturnim refomama razgovarati detaljnije 2014. godine, a da se efekti mera koje Vlada Srbije predlaže očekuju 2015.\nNajavljujući da je nužno povećanje izdataka za socijalnu zaštitu najugroženijih i to za 50 odsto, a za šta je potebno 60 miliona evra, Krstić je najavio da slede i reforma državne uprave, uvođenje jedinstvenih platnih razreda i koeficijenata među različitim organima u vlasti.\n„Biće promenjen i zakon o državnim službenicima, da bismo mogli da nagrađujemo one koji vredno rade“, kazao je Krstić i predočio nastavak refrome penzionog sistema uz dalju indeksaciju penzija u 2015. i u 2016. od po 0,5 odsto dva puta godišnje.\nPlan je, kako navodi, da do 2020. približimo granicu za penzionisanje za muškarce i žene i da to do tog roka ona bude za žene 63 godine, a za muškarce 65 godina.\n„Moraćemo da razgovaramo 2014. i o uključivanju penala za raniji odlazak u penziju“, rekao je ministar.\nNavođeći da se razmatra reforma poreskog sistema, kao i ukidanje olakšica kod poreza na dobit preduzeća, Krstić je naglasio da su zdravstvo, školstvo i nauka stubovi održivog razvoja Srbije, te da zbog toga treba da imaju specijalan tretman, uz neophodnost da funkcionišu efikasnije.\n„Ne možemo da štedimo, ali ne treba da dozvolimo neracionano ponašanje i neefikasnost u tim sektorima“, rekao je Krstić.\nKakvo je vaše mišljenje u predloženim merama Vlade?


U Kancelariji za IT i eUpravu predstavljeni novi projekti | PC Press\nU Kancelariji za IT i eUpravu predstavljeni novi projekti\n27. maj 2019. 3. juni 2019. Marijana Pečić\nPrvi projekat o kom je danas, 27. maja, bilo reči u Kancelariji za IT i eUpravu je izgradnja drugog Državnog data centra u Kragujevcu površine deset hiljada kvadratnih metara vrednog 30 miliona dolara. “Očekujemo kamen temeljac početkom jula” rekao je Mihailo Jovanović, direktor Kancelarije. “U 21. veku je bitno da imamo rezervnu lokaciju što će biti Kragujevac. Time ćemo dodatno podići bezbednost podataka”, istakao je Jovanović.\nGovoreći o početku izgradnje sekundarnog Državnog data centra u Kragujevcu, Jovanović je istakao da je reč o kapitalnom infrastrukturnom projektu eUprave koji podrazumeva izgradnju velikog centra za skladištenje podataka koji će biti pet puta veći nego onaj koji postoji u Beogradu. U tom centru, kaže, biće mesta i za komercijalne korisnike, pa Jovanović očekuje da u njemu bude smeštena oprema najvećih svetskih IT kompanija.\nJovanović je pored ovog projekta najavio još pet novih projekata čija će realizacija početi tokom juna i jula ove godine.\nSledeći projekat je uvođenje POS terminala na šalterima lokalnih samouprava kako bi građani mogli da plaćaju karticama. “Projekat ćemo zajedno sa NALED-om promovisati u smislu takmičenja lokalnih samouprava u pružanju bezgotovinskog načina plaćanja”, rekao je Jovanović.\nKako je najavljeno, treći projekat je uključivanje nove 32 inspekcijske službe u projekat eInspektor. “Tokom juna, nakon četiri pilot inspekcije uvodimo još 32”, što će u zbiru činiti 36 inspekcija koje koriste jedan informacioni sistem, a plan je, dodaje Jovanović, da se još sedam inspekcija uvede u ovaj veliki informacioni sistem.\nKada je u pitanju eUpis, već je obezbeđeno da roditelji đaka prvaka ne moraju da nose izvod iz matične knjige rođenih i potvrdu o prebivalištu prilikom upisa u školu. Ovom prilikom, najavljeno je da će se početkom jula eUpis usluga proširiti na sve srednje škole kao i za upis studenata na fakultete Univerziteta u Beogradu.\nTakođe, kreće akcija i formiranje dve nove usluge u saradnji sa MUP-om, dostava vozačkih dozvola na kućnu adresu i poručivanje uverenja o (ne)kažnjavanju putem Portala eUprava. Od 1. jula građani će moći preko Portala eUprave da naruče nove vozačke dozvole koje će im zatim stizati poštom na kućnu adresu.\nDrugi projekat u saradnji sa MUP-om je naručivanje putem Portala eUprave uverenja o (ne)kažnjavanju, kojih se godišnje u našoj zemlji izda oko 1,7 miliona. Biće omogućeno da se putem Portala eUprava poruči ovo uverenje i da ono građane sačeka u lokalnoj policijskoj stanici, što kako ističe, znatno štedi vreme i novac građana.\nPodsetio je i na projekte koji su realizovani u prethodnom periodu poput „Bebo, dobro došla na svet”, „eVrtić“, zatim pokretanje Portala otvorenih podataka i druge. Navodi da je na Portalu eUprava građanima dostupno više od 1.000 usluga, a da ovaj portal beleži milion registrovanih korisnika.\nTagovi: data centar, Državni data centar, eInspektor, eupis, eUprava, eVrtić, IT, Kragujevac\n← Novi renderi pokazuju lepotu Samsung Galaxy Note 10 telefona\nMicrosoft AI generiše veštački govor poput ljudskog mozga →


„Mi stvaramo istoriju, uspostavljamo diplomatske odnose između Kosova i Izraela, ovo je važan trenutak. Danas je prilika da se ovi odnosi podignu na diplomatski nivo. Izrael je kosovsku državu priznao posle sporazuma postignutog u SAD“, rekao je Aškenazi.\nPremijer Kosova Avdulah Hoti je na konferenciji za novinare sa šeficom kosovske diplomatije Meljizom Haradinaj-Stubla, posle virtuelne ceremonije potpisivanja formalizacije diplomatskih odnosa Kosova i Izraela, istakao da se sada tačno vidi koliko je veliki značaj Vašingtonskog sporazuma.\n„Verujem da današnja konkretizacija diplomatskih odnosa između dve zemlje jasno ukazuje na efekat i važnost sporazuma od 4. septembra potpisaog u Beloj kuči i pokazuje grešku onih koji su kritikovali ovaj sporazum i doveli u pitanje priznanje Izraela“, rekao je Hoti.\nAvdulah Hoti i Haradinaj-Stubla poručili su da će ambasada Kosova biti smeštena u Jerusalimu, a da će se razmena ambasadora obaviti po završetku zakonskih procedura.\nGrenel pozdravio uspostavljanje diplomatskih odnosa Kosova i Izraela\nRičard Grenel, američki diplomata i bivši izaslanik za dijalog Kosova i Srbije Donalda Trampa, pozdravio je uspostavljanje diplomatskih odnosa Izraela i Kosova.\nReč je o jednoj od tačaka iz ekonomskog sporazuma između Kosova i Srbije čijem je postizanju Grenel posredovao.\n"Sjajan dan. Izrael i Kosovo su zvanično uspostavili diplomatske odnose. Hvala ministrima spoljnih poslova Kosova i Izraela, Gabrijelu Aškenaziju i Meljizi Haradinaj Stubli, Donaldu Trampu i Entoniju Blinkenu na predanosti da današnji dan učine zaista istorijskim", napisao je Grenel na društvenoj mreži Tviter.\nUspostavljanje diplomatskih odnosa Kosova i Izraela dogovoreno je vašingtonskim sporazumom o normalizaciji ekonomskih odnosa Srbije i Kosova.\nTaj dogovor je postignut 4. septembra 2020. u Beloj kući, uz posredovanje Ričarda Grenela, i prisustvo bivšeg američkog predsednika Donalda Trampa.\nNa osnovu dogovora Srbija se obavezala da svoju ambasadu iz Tel Aviva prebaci u Jerusalim do 1. jula 2021.\nPriznanje Izraela postignuto je potpisivanjem ekonomskog sporazuma u Vašingtonu 4. septembra 2020. godine.


Opština Bar izmirila dug po osnovu reprograma – Bankar.me\nJune 5, 2020 CRNA GORA, MAKRO, SVE VIJESTI Leave a comment\nOpština Bar je, kako su kazali njeni predstavnici, na taj način završila plaćanje duga po osnovu ugovora o reprogramu, koji je potpisan u maju 2015. godine sa Ministarstvom finansija.\n“Opština Bar, koja je ugovor zaključila s najkraćim rokom od pet godina, prva je opština koja je izmirila obaveze i sada je bez dugovanja po tom osnovu”, rekli su njeni predstavnici.\nOni su objasnili da je dug Opštine za poreze i doprinose na zarade zaposlenih iznosio skoro 1,9 miliona eura, a preduzeća Komunalne djelatnosti i Vodovod i kanalizacija 4,09 miliona, odnosno 334,19 hiljada eura.\nUgovorom o reprogramu bilo je predviđeno da Opština izmiri ukupan iznos duga od 6,3 miliona eura za pet godina, odnosno od jula 2015. do juna ove godine.\n“Te obaveze stavljene su u vrh prioriteta Opštine i redovno su izmirivane, u mjesečnim anuitetima od potpisivanja do danas, pokazujući time veliku fiskalnu disciplinu, što je dovelo do ostvarenja konsolidacije opštinskih finansija”, rekli su iz barske Opštine.\nOni su dodali da je posljednja rata od 158,03 hiljade eura izmirena danas, čime je Opština Bar okončala obaveze po osnovu reprograma poreskog duga.\nVlada je u februaru 2015. odobrila reprogram poreskog duga po osnovu poreza i doprinosa na zarade zaposlenih, na osnovu čega je Ministarstvo finansija sa 14 opština zaključilo ugovore o reprogramu.\nPrevious Glavni grad pokreće novi socijalni servis “Senior kartice”\nSljedeći Prvi komercijalni letovi sa crnogorskih aerodroma 9. juna za Mađarsku i Njemačku


Uručene nagrade za najbolje novinarske radove o odnosima EU i BiH - Klix.ba\nUručene nagrade za najbolje novinarske radove o odnosima EU i BiH\n9.5.2006. u 13:18\nDelegacije Evropske komisije u BiH amabasador Michael Humphreys uručio je danas u Sarajevu nagrade autorima najboljih novinarskih izvještaja o odnosima Evropske unije i BiH, u povodu 9. maja, Dana Evrope.\nNagrade su dodijeljene za tri najbolja rada pristigla na konkurs za elektronske i štampane medije, koji je Delegacija Evropske komisije u BiH raspisala krajem prošle godine.\nPrvu nagradu od 1.500 KM dobio je Šefik Dautbegović (Oslobođenje), drugu nagradu od 1.000 KM osvojio je Mirsad Bajtarević (BH Radio 1), dok je treća nagrada od 500 KM pripala Elviri Ahmetović (NTV Hayat).\nKako je kazao ambasador Humphreys, ideja konkursa jeste da se promovira uloga medija u informiranju svih slojeva društva o odnosima između EU i BiH. Svi nagrađeni radovi, kako je istaknuo, pokazali su najbolje razumijevanje toga šta predstavlja budućnost BiH u Evropskoj uniji.\n"Vjerujem da je uloga i značaj medija u tom smislu ogroman. Uloga medija će biti značajnija ako želimo da javnost shvati šta znači za jednu zemlju da ima ambiciju postati članica EU. Vi morate pokazati i pozitivne i negativne stvari u EU, a to morate činiti odgovorno", naglasio je Humphreys.\nAmbasador Republike Austrije u BiH, zemlje koja trenutno predsjedava EU, Werner Almhofer ocijenio je kako sloboda izražavanja predstavlja jednu od fundamentalnih vrijednosti EU. Profesionalnost novinara, dodao je, osnovni je promotor zaštite ljudskih prava.\n"Učesnici konkursa pokazali su veliki interes za poslove EU. Oni su pokušali dosta komplikovanu strukturu EU pojasniti javnosti te im približiti i one stvari koje često diplomati Evropske unije ne uspijevaju objasniti, a sve u cilju približavanja ideje EU građanima BiH", kazao je Almhofer.\nOHR: Izmjena ustava neizbježna za stvaranje održive i stabilne BiH\n09.05.2006. u 13:58\nBileća: Eksploziv ispod automobila komandira jedinice za podršku CJB Trebinje\n09.05.2006. u 13:15\nPomozimo porodici Hadžić koja je u požaru izgubila dom


Izveštaj sa 21. sednice Pokrajinskog odbora\nNa sednici Pokrajinskog odbora,koja je održana 04. marta 2020. u Novom Sadu, članovi Pokrajinskog odbora su upoznati sa aktivnostima Sindikata između dve sednice. Posebno je stavljen akcenat na primenu novog Posebnog kolektivnog ugovoraza zdravstvene ustanove čiji je osnivač Republika Srbija, Autonomna pokrajina i jedinica lokalne samouprave, koji je objavljen u „Službenom glasniku RS“ br.96/2019.\nČlanovi Pokrajinskog odbora su izneli informacije o aktuelnoj situaciji u institucijama zdravstva Vojvodine. Konstatovano je da je da su osnivačka prava nad svim domovima zdravlja u Vojvodini, preneta na Pokrajinu i da je trenutno u ustanovama najaktuelnije - pokretanje inicijative i pregovori za zaključivanje novih kolektivnih ugovora kod poslodavca. Ocenjeno je da je u većini zdravstvenihustanova u Vojvodini u toku usaglašavanje stavova vezanih za odredbe kolektivnog ugovora kod poslodavca.\nU raspravi je ukazano i da u pojedinim ustanovama postoje sindikati koji su reprezentativni na nivou te ustanove, a koji pokušavaju da ostvare prava predviđena članom 130. PKU, zanemarujući činjenicu, da se ovo pravo odnosi samo na dva reprezentativna sindikata u delatnosti zdravstvene zaštite stanovništva u Republici Srbiji.\nČlanovi Pokrajinskog odbora su ponovo izrazili nezadovoljstvo zbog položaja zdravstvenih saradnika i insistiraju na etabliranju uloge zdravstvenih saradnika u sistemu zdravstva, naglašavajući da su zdravstveni saradnici neodvojiv deo stručnog tima i neophodna radna podrška.\nPosebno je istaknuto da danas zdravstvena politika u svetu insistira na međusobnom povezivanju sistema zdravstvene zaštite sa drugim delatnostima i naukama, u cilju razvoja i što bolje zdravstvene usluge.\nČlanovi Pokrajinskog odbora su usvojili Izveštaj Nadzornog odbora i Izveštaj o materijalno-finansijskom poslovanju Sindikata zaposlenih u zdravstvu i socijalnoj zaštiti Vojvodine za 2019. godinu, Finansijski plan za 2020. godinu i Okvirni plan rada za 2020. godinu.\nNa sednici POS-a su izabranii delegeti za 22. Konferenciju Saveza samostalnih sindikata Vojvodine, koja će se održati u Novom Sadu 19.03.2020.godine.


Kanada iznenadila Australiju, Crna Gora za gol bolja od Kine ! - Vaterpolo vesti\nPočetna » Nacionalna selekcija » Kanada iznenadila Australiju, Crna Gora za gol bolja od Kine !\nKanada iznenadila Australiju, Crna Gora za gol bolja od Kine !\nU sredu je mečevima 3. kola okončana grupna faza Superfinala Svetske lige, a pobednici grupa su Srbija i Mađarska koje su ostvarile po tri pobede. Mađari su u sredu lako nadigrali SAD sa 16:9, i u četvrtak će se za polufinale boriti sa Kinom, dok je Srbija savladala Brazil sa 12:4, i u četvrtfinalu će se igrati sa Kanadom. Drugu poziciju u Grupi A osvojila je Crna Gora nakon tesne pobede nad Kinom od 9:8, dok je u Grupi B drugo mesto pripalo Australijancima uprkos neočekivanom porazu od Kanade 8:10. Nakon pobede Kanađana u Grupi B tri ekipe su osvojile po tri boda, ali su Australijanci zauzeli drugo mesto zbog najbolje gol razlike dok su SAD treće zbog boljeg međusobnog odnosa sa Kanadom koja je četvrtoplasirana.\nDobra partija Kanađana zatekla je Australijance koji su zaostajali čitav meč i nisu imali snage da naprave preokret protiv dobro organizovanih Kanađana koji su se u napadu oslonili na petostrukog strelca Nikolasa Konstantina Bikarija. Ipak, trijumf nije pomerio Kanadu sa poslednjeg mesta pa će imati težak zadatak da protiv Srbije obezbedi mesto u završnici.\nU poslednjem meču dana Kina je imala priliku da izbori nerešen rezultat protiv Crne Gore. Pod vođstvom energičnog italijanskog stručnjaka Paola Malare Kinezi su prikazali dobru partiju, što ipak nije bilo dodvoljno jer je Crna Gora uspela da u finišu zadrži prisebnost u odbrani i izbegne iznenađenje.\nU Sportskom kompleksu Hamdan u četvrtak su četvrtfinala: Mađarska – Kina, Crna Gora – SAD, Srbija – Kanada i Australija – Brazil. Svi mečevi mogu se pratiti na internetu na kanalu Dubai Sports 1.\nSuperfinale Svetske lige, rezultati mečeva 3. kola i plasman po grupama:\nMađarska – SAD 16:9 (3:1, 4:2, 5:2, 4:4)\nSrbija – Brazil 12:4 (3:1, 5:1, 3:1, 1:1)\nAustralija – Kanada 8:10 (2:3, 2:2, 3:3, 1:2)\nKina – Crna Gora 8:9 (2:3, 1:1, 2:4, 3:1)\nGrupa A: Srbija 9, Crna Gora 6, Brazil 3, Kina 0.\nGrupa B: Mađarska 9, Australija 3, SAD 3, Kanada 3.\nCrna Gora – SAD (12.30)\nBrazil – Australija (13.50)\nSrbija – Kanada (15.10)\nKina – Mađarska (16.30)


08.01.2010 u 22:00\nKriza podstakla štednju\nNa deviznim štednim ulozima građana Srbije na kraju 2009. godine bilo je 5,9 milijardi evra. Devizna štednja, koja je na kraju 2008. iznosila 4,7 milijardi evra, prošle godine je povećana za 1,2 milijarde evra. Građani su lane u devizama uštedeli gotovo 20 odsto više, uprkos ekonomskoj krizi, padu standarda i rastućoj nezaposlenosti. Kako je nedavno izjavio ministar ekonomije Mlađan...\nUprkos ekonomskoj krizi, padu standarda i rastućoj nezaposlenosti, u Srbiji se štedi više nego ikad. Na takav zaključak navodi istraživanje portala Krediti.rs o bilansu ovogodišnje Nedelje štednje. Prema podacima Narodne banke Srbije, od 29. oktobra do 18. novembra ove godine banke su prikupile rekordnih 382,6 miliona evra nove devizne štednje, što u 2007. godini nisu uspele ni do 30. novembra, kada...\n24.09.2009 u 22:00\nJednostavne slovenačke mere štednje\nNe bih se usudio da narodu kažem da je sa krizom gotovo, iako je Slovenija u julu beležila deflaciju, a u avgustu privredni rast od 0,7 odsto. Jer, kriza se, iz finansijskog sektora provukla u realni i niko pouzdano ne može da tvrdi koliko će trajati. Iz Evropske komisije stižu nagoveštaji stabilizacije i oporavka, ali oživljavanje koje je zabeleženo u nekim zemljama rezultat je subvencija...\n25.08.2009 u 22:00\nSaveti Svetske banke za štednju u zdravstvu i školstvu\nTražio MMF ili nepovećanje poreza na dodatu vrednost i bez obzirana to dobilaili izgubilaovih dana tukratkoročnu bitku – srpsku vladutek očekuju mnogo teže ekonomske i političke odluke: ozbiljna i bolna, ali dugoročno jedino isplativa reforma javnog sektora. To je ono što MMF najviše i interesuje. Ma šta da sunadležni za srpske javne finansije očekivali od Svetske banke,kada su je zamolili...\n06.05.2009 u 22:00\nBolje evro na knjižici\nNa nagovore guvernera Narodne banke Srbije Radovana Jelašića da štedimo u dinarima, koji su bili česti naročito pretprošle i prošle godine, jedan štediša odlučio je da se tom pozivu odazove 3. novembra 2008. Nije hteo da za prikupljene dinare kupuje evre, pa zatim da ih oroči na neko vreme. Rešio je da posluša savet guvernera i da „na svojoj koži” proveri da li je zaista...\n30.01.2009 u 22:00\nU kojoj valuti štedeti\nSvedoci smo stalnih poziva guvernera Narodne banke Srbije da štedimo u dinarima i čestog pitanjau kojoj je valuti bolje štedeti –u evrima ili dinarima. Većina smatra da je napravila dobar potez ukoliko je započela štednju u evrima pri niskom kursu evra prema dinaru, a oročenje dospeva u trenutku kada je dinar oslabio i kurs evra prema dinaru porastao. S druge strane, lošim potezom će se...


Završeno savetovanje Iraèana o buduænosti zemlje - 2003-04-15\nAmerièki zvaniènici sakupili su èlanove nekadašnje iraèke opozicije i grupa otpora kako bi razgovarali o planovima za buduænost Iraka. Za vreme sastanka, u nekoliko iraèkih gradova održane su anti-amerièke demonstracije. Kako iz sedišta Centralne komande u Kataru izveštava dopisnik Glasa Amerike, Lari Džejms, vojni lideri su okarakterisali proteste kao pozitivan razvoj situacije u Iraku posle Sadama Huseina.\nSjedinjene države su saopštile da su pregovori u Nasiriji tek prvi korak u mnogo dužem procesu èiji je cilj stvaranje prelazne Vlade u Iraku. Medjutim, demonstranti su izašli na gradske ulice izražavajuæi protest protiv, kako neki smatraju, pokušaja Amerike da postavi prelaznu Vladu. Portparol Centralne komande general-major Vinsent Bruks, izjavio je da su protesti dobar znak.\n”Svakako bismo želeli da nema gradjanskih nemira ili nasilja. Medjutim, njihovo pravo da izraze svoje mišljenje je nešto što mi vidimo kao dobru vest i možda, kao trend za buduænost.“\nSastanak u Nasiriji - gradu na jugu Iraka, okupio je grupe iz Iraka i van zemlje, koje se protive politici Sadama Huseina, a susret je organizovala Kancelarija za Rekonstrukciju i humanitarnu pomoæ - amerièko vojno telo koje æe upravljati Irakom do preuzimanja vlasti od strane postavljanja prelaznog civilnog rukovodstva. General-major Bruks takodje je izjavio da se ulažu veliki napori da se pronadje oružje za masovno uništenje, što je jedan od kljuènih ciljeva vojne akcije.\n”I dalje smo ubedjeni da se u Iraku nalazi oružje za masovno uništenje i ostajemo uvereni u to.“\nGeneral-major Bruks je izjavio da koalicija ulaže znatna sredstva u potragu za oružjem, dodavši da je cela artiljerijska jedinica, sa nekoliko hiljada specijalno obuèenih pripadnika, dobila taj zadatak. Bruks je takodje dodao da koalicione snage nastavljaju da rade kako bi onemoguæili tražene èlanove bivšeg režima da pobegnu u Siriju. Amerièki zvaniènici su optužili Siriju da je pružila utoèište nekima od èlanova bivšeg režima, mada je Sirija negirala ove navode.


napalm death beograd |Plejer - Blog o muzici\nBendovi Hatebreed i Napalm Death nastupiće 23. februara u Domu omladine Beograda, a organizatori najavljuju i goste iznenađenja. Surova koncertna kombinacija svakako će obeležiti 2014. godinu, a karte će u promotivnom periodu\nZa koncert Napalm Death/Hatebreed, koji će biti održan 23. februara, objavljena je i zvanična satnica. Prvi će u 20:15 nastupiti domaći thrash metal bend Nadimač, potom će na binu u 21:15 izaći Napalm Death, a feštu će okončati Hatebreed, čiji će nastup početi u 22:45. Više o ulaznicama za ovaj koncert možete pročitati na ovom linku.\nDomaći crossover/thrash metal sastav Nadimač potvrđen je kao zvanična podrška bendovima Hatebreed i Napalm Death na njihovom beogradskom koncertu. “Ako je koncert do sada već bio prozvan jednim od najluđih paketa koji su posetili Beograd u proteklih par godina, sada sa nemilosrdnim Nadimačima sve dobija jos opakiji karakter! Nadimač su začin koji je falio ovoj čorbi da bi bila pojedena u slast”, saopštili


Sa progresivnim Kurtijem svaki dogovor deluje nemoguć – Srbija NASA Zemlja\nSa progresivnim Kurtijem svaki dogovor deluje nemoguć\nby admin July 7, 2021, 9:27 am 999 Views\nDolazak Aljbina Kurtija u Brisel na sastanak sa predsednikom Aleksandrom Vučićem bio bi znak da se ide u pravcu nastavka dijaloga, ali više od toga teško može da se očekuje, ocenila je danas potpredsednica Centra za spoljnu politiku Suzana Grubješić.\nOna je kazala da ne može biti govora o suštinskom dijalogu ako prištinska strana želi da dođe u Brisel, ali da se ne razgovara o Zajednici srpskih opština (ZSO) već samo o statusu, odnosno da se od Srbije očekuje da prizna nezavisnost tzv.Kosova.\n– Očekivati da se u Briselu nešto desi ako dođe do nastavka dijaloga i susreta Vučića i Kurtija nema nikakvog osnova – ocenila je Grubješić za TV Pink.\nNaglasila je da priznanje nezavisnosti za Srbiju nije opcija niti će biti, i da je na posrednicima u dijalogu da pronađu modalitete koji su mogući.\nPodsetila je i da je Kurti najavio da će u kosovskom parlamentu biti rasprava o svim prethodnim sporazumima sa Beogradom uz ocenu da on verovatno na taj način želi da konsoliduje novu parlamentarnu većinu u Prištini.\n– U septembru su na KiM lokalni izbori i Kurti verovatno želi da učvrsti još više vlast na tim izborima – ocenila je Grubješić.\nOna smatra da je dobro što albanski predstavnici koji su učestvovali u sukobima na KiM ”polako odlaze” i što im se sudi za ratne zločine, ali da na vlasti u Prištini nije neko ko će se truditi da sa Beogradom postigne kompromis.\n– Kompromis je bio moguć dok su neki prethodni, sa ratnom prošlošću, bili na vlasti i to je paradoks jer sa progresivnim Kurtijem svaki dogovor deluje nemoguć – navela je Grubješić.


Usvojen konsolidovani završni račun za 2018. godinu - Suboticke Novine\nLaban: „Ostvarili smo 91,3 odsto budžeta“\nMeđu 28 tačaka dnevnog reda, koliko ih je ukupno usvojeno, na dnevnom redu bile su i odluke o dodeli zvanja Počasni građanin i priznanja „Pro urbe“. Treća tačka dnevnog reda odnosila se na završni konsolidovani račun, u vezi kojeg je gradonačelnik Subotice Bogdan Laban naglasio da je ostvarenje budžeta u 2018. godini bilo više od 91 odsto, što je najveći procenat ostvarenja u proteklih desetak godina.\n„Do sada je ostvarenje budžeta bilo od 78 do 83 odsto, a sada je tačno 91,3 odsto i veoma smo zadovoljni njegovim ostvarenjem. Neke stavke realizovali smo stoprocentno, neke nismo, ali zato su tu rebalansi da se stvari koriguju tokom godine. Tokom ove nepune tri godine u grad je uloženo oko četiri milijarde dinara, računajući i “Ipsilon” krak, za razliku od prethodne vlasti koja je za dve i po godine u grad uložila oko 380 miliona dinara. Moramo da budemo zadovoljni realizacijom projekata koje radimo u saradnji sa republikom i pokrajinom” istakao je gradonačelnik Bogdan Laban.\nZnačajna tačka je bila i donošenje odluke o Planu detaljne regulacije za deo prostora „Banje Palić“ između Palićkog jezera i Novosadskog puta na Paliću kojim se između ostalog omogućava da se definišu uslovi za izgradnju objekata ostalih namena, a sve u cilju privođenja prostora planiranim namenama – banjskom turizmu, eko i etno turizmu i stanovanju rezidencijalnog tipa. U sklopu odluke utvrđene su i površine javne namene za regulaciju ulica kao i zaštitu, očuvanje i unapređenje prirodnih vrednosti i životne sredine.\nSa druge strane donošenje odluke o Planu detaljne regulacije za deo prostora „Banje Palić“ uz zapadnu obalu IV sektora Palićkog jezera omogućiće privođenje predmetnog prostora planiranoj nameni odnosno banjskom turizmu prema Generalnom urbanističkom planu Subotica-Palić do 2030. godine. Bitno je istaći da su ovom odlukom definisani uslovi za uređenje i izgradnju objekata u okviru predmetnog prostora, kao i da će se utvrditi površine javne namene za regulaciju ulica, javnih površina uz jezero, ali i da će se obratiti posebna pažnja na očuvanje prirodnih vrednosti i poboljšanja kvaliteta životne sredine uz definisanje koridora za javnu i komunalnu infrastrukturu.\nZa istaknuta dela koja značajno doprinose ugledu grada Subotice podizanjem njegovih materijalnih i duhovnih vrednosti, priznanje „Pro urbe“ biće dodeljena Danijeli Andrašić, diplomiranom defektologu, Robertu Đivanoviću, profesoru francuskog jezika i književnosti i prof. dr Jožefu Njeršu, doktoru tehničkih nauka. Svečano uručenje diploma i plaketa ovogodišnjim laureatima biće 1. septembra na svečanoj sednici Skupštine grada Subotice.\nNa sednici usvojen je Izveštaj o radu Gradskog pravobranilaštva grada Subotice za 2018. godinu, kao i Godišnji izveštaj Zaštitnika građana grada Subotice za 2018. godinu. Odbornici su takođe izabrali i novog direktora Turističke organizacije Grada Subotice Aleksandra Medakovića, za direktora Centra za socijalni rad grada Subotice imenovana je Miroslava Bagavac, a za direktora ustanove Savremena galerija Subotica, Blaško Arpad.\nNovi odbornik u Skupštini grada Subotice je Siniša Skenderović, koji je u odborničku klupu seo umesto Predraga Bobića, kojem je prestao mandat imenovanjem na mesto direktora JKP “Subotička toplana”.\nOdbornici Skupštine grada, bili su jednoglasni u posthumnog odlikovanju Danila Kiša za počasnosnog građanina Subotice. Čuveni književnik, rodom iz Subotice, dobio je odlikovanje za istaknuto i trajno životno delo kojim se doprinosi podizanju ugleda grada Subotice u zemlji i inostranstvu.\n“Izuzetno sam ponosan na činjenicu da smo posthumno odlikovali našeg poznatog književnika Danila Kiša, i smatram da sam posle toliko godina ispravio nepravdu i da sam čoveka koji je rođen u Subotici, jednu istorijsku ličnost naše zemlje, predložio za počasnog građanina Subotice. Mislim da je to svim našim sugrađanima cast.” rekao je gradonačelnik Subotice Bogdan Laban.


Dan državnosti BiH - Srpskainfo\nČlan Predsjedništva BiH Šefik Džaferović izjavio je večeras u Sarajevu da Program reformi predstavlja odluku koja poštuje princip vladavine prava, zakone, strategije, i od toga niko neće imati štete, a koristi će imati BiH i svi građani.\n– Prijem koji su večeras u Sarajevu organizovali članovi Predsjedništva BiH Šefik Džaferović i Željko Komšić povodom takozvanog dana državnosti BiH predstavlja njihovu privatnu zabavu o trošku budžeta jer 25. novembar nije praznik BiH – saopšteno je iz kabineta srpskog člana Predsjedništva BiH Milorada Dodika.\nPOIGRAVANJE NACIONALNIM OSJEĆANJIMA Šta se krije iza političkih prepucavanja u BiH oko zastava i 25. novembra\nPolitičke svađe oko zastava u Predsjedništvu, a potom i oko takozvanog dana državnosti BiH, u jednom dijelu javnosti dočekane su navijački, a u drugom s nevjericom i pitanjem dokle će najviši zvaničnici neozbiljno da se inate oko pitanja za koja je poznato da nema političkog dogovora.\nJerinić: Nisam dao saglasnost za postrojavanje OS BiH\nPo čijem naređenju je postrojena počasna jedinice Oružanih snaga BiH na jučerašnjoj proslavi tzv. Dana državnosti BiH u srednjovjekovnom gradu Bobovcu i dalje je misterija, budući da je ministarka odbrane BiH Marina Pendeš dan ranije izjavila da neće izdati takvo naređenje.


Čengić: Kolektivni ugovori odvest će državu u bankrot – Magazin Plus\nHome/Čengić: Kolektivni ugovori odvest će državu u bankrot\nČengić: Kolektivni ugovori odvest će državu u bankrot\nUdruženje poslodavaca u FBiH danas je u Sarajevu prezentiralo publikaciju:“Kako do povoljnijeg poslovnog ambijenta – Šta poslodavci očekuju od vlasti?“, koja predstavlja mjere za izlazak iz ekonomsko-socijalne krize u BiH.\nDirektor Udruženja poslodavaca u FBiH Mladen Pandurević istaknuo je da je javnosti jasno u kakvoj se situaciji nalazi BiH i da se stvari moraju početi mijenjati.\n– Ovo je vrijeme veoma dobro jer je to period pred formiranje nove vlasti u bilo kojem obliku. Poslodavcima nije važno ko je na vlasti, jer moraju da budu partneri sa svakom vlašću – kazao je Pandurević.\nU publikaciji su sadržane mjere za rasterećenje privrede, za poboljšanje likvidnosti, za unapređenje poslovnog ambijenta, zatim mjere za smanjenje javne potrošnje i sistemske reformske mjere, kao i ciljevi koji se moraju ostvariti realizacijom predloženih mjera.\n– S predstavnicima međunarodne zajednice dogovorili smo se da ćemo imati jaču logističku podršku, pa čak i podršku u smislu vršenja određene vrste pritiska na vlasti da se ove mjere primijene – kaže Pandurević, dodajući da su mjere sačinjene na osnovu prijedloga stotina članica Udruženja poslodavaca.\nMeđu mjerama za rasterećenje privrede nalaze se: ukidanje doprinosa za obavezno zdravstveno osiguranje od četiri posto na plaću, ukidanje doprinosa za osiguranje od nezaposlenosti na teret poslodavca od 0,5 posto, smanjenje doprinosa iz plaće, ukidanje vodne naknade, izmjene Zakona o porezu na dobit, kao i identifikacija parafisikalnih nameta na svim nivoima i njihovo smanjenje.\nNa osnovu ovoga, Pandurević smatra da bi se moglo uštedjeti više od pola milijarde KM, što bi se trebalo investirati u nove poslove.\nPredsjednik Upravnog odbora Udruženja poslodavaca FBiH Safudin Čengić istaknuo je da su kolektivni ugovori jedan od najvećih problema u BiH koji će opteretiti ne samo privredu i poslodavce nego i kompletno društvo.\n– Kolektivni ugovori su takvi da su nepodnošljivi za poslodavce, posebno za državne institucije. Oni će dovesti do toga da država bankrotira, jer u ovom momentu više od pola milijarde KM je presuda u korist radnika, a to neko mora vratiti – kazao je Čengić.\nZato je, ističe, jedna od mjera da se hitno van snage stave kolektivni ugovori i da se pregovara sa sindikatima o ovim kolektivnim ugovorima, a „koji su mjerilo stanja u kojem se nalazi država“.\n– Trenutno, u Iraku imamo gotovo više od 12 miliona dolara blokiranih, to jeste ne možemo da ih naplatimo – kaže Čengić.\nPublikacija “Kako do povoljnijeg poslovnog ambijenta – Šta poslodavci očekuju od vlasti?“ je realizirana uz finansijsku podršku vlade Velike Britanije.\n– Stvarni posao je uradilo Udruženje poslodavaca FBiH, za koje smatram da su najbolje udruženje koje može uraditi jednu ovakvu publikaciju i napraviti preporuke – rekao je ambasador Velike Britanije u BiH Edward Ferguson.\nIzrazio je nadu da će se bez obzira na sastav vlade poslije općih izbora u BiH uzeti u obzir savjeti i preporuke iz publikacije.\nKao prioritetne mjere Ferguson je izdvojio smanjenje troškova radne snage i ubrzanje procesa registracije firmi, što bi učinilo po njegovom mišljenju da BiH bude privlačnija za strane investicije.\nMjere za unapređenje poslovnog ambijenta nalažu da se treba jačati kreditni potencijal Razvojne banke, intenzivirati aktivnosti na regulatornoj reformi (bivša tzv. giljotina propisa), suzbiti siva ekonomija i izmijeniti sistemski zakoni.\nMjere za poboljšanje likvidnosti, između ostalog, su: plaćanje PDV-a po naplati, ukidanje prava na odbitni PDV za fakturu koja nije plaćena, uvođenje multilateralne kompenzacije i hitno donošenje zakona o izmirenju obaveza, kojim se utvrđuje rok plaćanja budžetskih korisnika u roku od 60 dana.\nSmanjenja unutrašnjeg i vanjskog duga, transfera za socijalna davanja, ostalih troškova i javne potrošnje, mjere su koje vlasti trebaju provoditi radi smanjenja javne potrošnje.\nSistemske reformske mjere se odnose na reforme javne uprave, penzionog sistema, socijalne politike, obrazovanja i fiskalne politike, koja će svesti opterećenja na prosjek zemalja EU.\nKup BiH: MNK '' Galaktikosi '' - KMF '' Tango '' 4:3\nSDP BiH: Statistika najbolje govori - Nikšićeva vlada najproduktivnija


FK Partizan: Ivan Šaponjić ipak nije najmlađi debitant u istoriji kluba — Викиновости\nFK Partizan: Ivan Šaponjić ipak nije najmlađi debitant u istoriji kluba\nBeograd/ Srbija (Beta) - Fudbaleri Partizana pobedili su u subotu na svom stadionu subotički Spartak sa 2:0, u 14. kolu Super lige Srbije.\nOba gola za crno-bele postigao je Miloš Jojić, u 51. iz penala i 60. minutu. Partizan je tako ostao na prvom mestu na prvenstvenoj tabeli posle 14 utakmica, pošto ima 30 bodova, 1 više od drugoplasirane Crvene zvezde.\nZa Partizan je protiv Spartaka u 77. minutu u igru ušao 16-godišnji Ivan Šaponjić, koji je tako postao najmlađi debitant u klupskoj istoriji, što je bila udarna vest sa utakmice. Međutim posle provera po arhivama Partizana došlo se do saznanja da Ivan Šaponjić ipak nije najmlađi fudbaler koji je zaigrao u prvom timu Partizana na jednoj prvenstvenoj utakmici.\nŠaponjić je ulaskom na meč 14. kola Superlige Srbije protiv Spartaka (2:0) imao 16 godina, tri meseca i 28 dana starosti, međutim Nenad Marinković je 2004. godine na meču sa Čukaričkim igrao sa 16 godina, dva meseca i sedam dana. Šaponjić je međutim sada na drugoj poziciji, a oborio je rekord Dejana Markovića.\nDejan Marković koji je u oktobru 1989. godine protiv Vardara zaigrao sa 16 godina, četiri meseca i 26 dana.\n„Partizan pobedio Spartak, Šaponjić najmladji debitant” Novinska agencija Beta, 1. децембар 2013. (srpski)\n„MARINKOVIĆ DRŽI REKORD: Šaponjić nije najmlađi debitant u Partizanu!” Novinska agencija Beta, 1. децембар 2013. (srpski)\n„IPAK NIJE NAJMLAĐI: Šaponjić zakasnio za Marinkovićem 52 dana!” Novinska agencija Beta, 1. децембар 2013. (srpski)\nPreuzeto iz „https://sr.wikinews.org/w/index.php?title=ФК_Партизан:_Иван_Шапоњић_ипак_није_најмлађи_дебитант_у_историји_клуба&oldid=3162370”\nOva stranica je poslednji put uređena na datum 10. jun 2020. u 12:35 č.


U Prijepolju ponovo uvedena vanredna situacija - NOVA portal\nU Prijepolju ponovo uvedena vanredna situacija\nDruštvo Autor:Tanjug06. Nov. 202017:31 > 18:24\nZbog pogoršane epidemiološke situacije, Štab za vanredne situacije u Prijepolju doneo je odluku da se uvede vanredna situacija u toj opštini, koja danima beleži najveći broj novozaraženih u Zlatiborskom okrugu.\nUvedena vanredna situacija u Prokuplju zbog korone\n06. Nov. 2020 77\nKako je naveo predsednik opštine Esad Hodžić, doneta je odluka da se radno vreme ugostiteljskih objekata skrati do 21 sat, ali i da se zabrani okupljanje na otvorenom i zatvorenom prostoru veće od onoga što je propisao republički Krizni štab.\nTakođe, odlučeno je i da se u Opštoj bolnici i Domu zdravlja poboljša rad kovid ambulanti kroz bolju organizaciju prijema pacijenata, a sa ciljem da se pregledi ubrzaju.\nHodžić je istakao i da je doneta odluka o pojačanom inspekcijskom nadzoru privrednih i ugostiteljskih objekata, javnog prevoza i svih ustanova u opštini Prijepolje, prenosi Glas zapadne Srbije.\nApelovao je na sve sugrađane da ozbiljno shvate situaciju jer iz dana u dan rapidno raste broj zaraženih, kao i na privredne subjekte da organizuju svoju delatnost na način koji obezbeđuje očuvanje zdravlja zaposlenih.\nZamenica direktora Doma zdravlja u Prijepolju Olivera Rovčanin ispričala je da se porast zaraženih odrazio i na broj pregleda u kovid ambulanti pri Domu zdravlja, te da se kreće i do 70 dnevno.\nInače, u Prijepolju je u toku drugog pika proglašena vanredna situacija 7. jula, a odluka o ukidanju iste stupila je na snagu 21. septembra.


Ultrazvuk u trećem tromesečju | Bebologija - Vodič za roditelje\nUltrazvukom u 3. tromesečju procenjuje se težina ploda\nOd minimalno tri preporučena ultrazvučna pregleda u trudnoći, treći se najčešće dešava između 32. i 35. nedelje trudnoće s osnovnim ciljem ocene količine plodove vode, stanja posteljice i procene rasta fetusa merenjem biparijetalnog promera glavice (BPD), obima stomaka (AC) i dužine bedrene kosti (Fl).\nNa osnovu dobijenih podatka ultrazvučni aparat izračunava moguću telesnu težinu ploda, ali omogućuje i procenu njegovog stanja. Izmerene vrednosti kao i procena težine ploda upoređuju se s krivuljama rasta i ocenjuju se moguća odstupanja.\nUjedno se tokom pregleda ocenjuje količina plodove vode i zrelost posteljice, a te su informacije od vitalnog značenja za ocenu stanja ploda, posebno u pojedinim stanjima.\nTokom pregleda u kasnijim nedeljama trećeg tromesečja procenjuje se i odnos položaja deteta (glavica, zadnjica, sitne frekvencije) na porođajni kanal, a upravo taj podatak i procena težine ploda bitni su za plan vođenja porođaja.\nZbližavanje s detetom\nUvođenjem doplerske tehnike moguć je nadzor stanja ploda, ocena njegove prilagode na postojeće stanje kao i predviđanje ugrožavajućih stanja za plod. Upotreba ultrazvučne tehnologije donela je neprocenljive vrednosti u savremenom akušerstvu. Ranom evaluacijom fetalne morfologije upotrebom transvaginalne sonde krajem prvog i početkom drugog tromesečja omogućeno je rano i tačno raspoznavanje čitavog niza skeletnih anomalija, od kojih su pojedine nespojive sa životom, ocena stanja ploda u pojedinim stanjima, kao i nove procene u savremenom načinu vođenja porođaja.\nUpotrebom transvaginalne sonde moguća je i ocena dužine i izgleda grlića materice i ona je snažan aparat u predviđanju prevremenog porođaja. Napretkom tehnologije i uvođenjem 3D ultrazvučne tehnologije omogućio se još direktniji kontakt budućih roditelja sa svojim detetom, njegovu vizualizaciju i uspostavljanje čvršće emotivne veze.


- Velika je čast biti domaćin šampionima koji su sve osvojili. Zrenjanin ulaže u sport i njegovu infrastrukturu, ali smo uvek spremni da imamo ovakve događaje i da organizujemo reprezentativne utakmice. Srpski delfini i šampioni ne viđaju se svaki dan - rekao je Janjić.\nSrbija i Nemačka sastaće se u Zrenjaninu 14. marta u Svetskoj ligi.\nVaterpolo reprezentacija Srbije će prvi put posle osvajanja zlatne medalje na Olimpijskim igrama u Rio de Žaneiru biti u punom sastavu.\nPredsednik Vaterpolo saveza Srbije Milorad Krivokapić zahvalio je Zrenjaninu što je prihvatio da organizuje važnu utakmicu.\n- Tri godine smo bili prvi u Svetskoj ligi, nadam se da će tako biti i ove. Takođe se nadam da ćemo prenositi slavu Srbije i u budućnosti. Ovo je velika prilika da, pored Novaka Đokovića, košarkaša, odbojkaša, da ne nabrajam, Zrenjanin i čitava Srbija vidi na delu najbolje što Srbija ima - kazao je Krivokapić.\nIzvršni direktor VSS-a Zoran Avramović rekao je da svi veoma ozbiljno shvataju utakmicu protiv Nemačke.\n- Ovo je deo priprema, ne samo za završnicu Svetske lige, već i za Svetsko prvenstvo u Mađarskoj. Ne krijem da hoćemo da odbranimo sve titule. U Zrenjaninu će igrati najbolji, obišli smo bazen i u odličnom je stanju. Svi su bili oduševljeni kad smo, marta prošle godine, ovde igrali utakmicu sa Australijom, sve je bilo na visokom nivou - rekao je Avramović.\nUlaznice za utakmicu koštaju 400 dinara, a u Vaterpolo savezu Srbije očekuju pune tribine bazena u Zrenjaninu.